
VORWORT 

Am  17.  Dezember  d.J.  vverden  es  150  Jahre  sein, 
dass  Jan  Evangelista  Purkynje  in  einem  klei- 
nen  bohmischen  Orte  das  Licht  der  Welt  erblickte. 
Er  stammte  aus  einer  Familie,  die  nachweislich  seit 
400  Jahren  in  der  Tschechoslovakei  ansassig  war. 
(Zufallig  fast  genau  so  lange  kann  auch  der  Schreiber 
dieses  die  Reihe  seiner  Prager  Ahnen  verfolgen.) 
P.  wurde   1823  Professor  der  Physiologie  an  der 
Universitat  Breslau,  wo  er  durch  27  Jahre  blieb,  um 
dann    bis   zu    seinem    Lebens-Ende  (er  starb  am 
28.  Juli  1869)  an  der  Prager  Universitat  zu  lehren. 
Dort  wirkte  er  —  durch  19  Jahre  —  als  ein  Bahn- 
brecher  hauptsachlich  auf  dem  Gebiet  der  biologi- 
schen  Wissenschaften.  Wenige  Zweige  menschlicher 
Geistes-Tatigkeit  blieben  diesem  Manne  fern.  Seine 
literarische,  philosophische  und  politische  Tatigkeit 
sei  hier  nur  erwahnt.  Aber  auf  seinem  Hauptgebiet, 
dem  biologischen,  war  er  von  einer  erstaunlichen 
Fruchtbarkeit  und  Genialitat.  Er  war  der  Begriinder 
der   modernen   Histologie;    er   erfand    die  ersten 
Methoden    der  mikroskopischen  Untersuchung;  er 
war  es,  der  als  erster  die  Uebereinstimmung  der 
elementaren  Structur  des  Tier-Korpers  mit  der  der 
Pflanze  erkannte  und  so  Th.  Schwann  die  Grund- 
lage  fiir  seine  Zellentheorie  lieferte;  er  beschrieb 
zuerst  die  Nervenzellen  im  Gehirn  und  Rtickenmark. 
Die  Entdeckung  des  pflanzlichen  Zellkerns  durch 
Robert  Brown  basirte  auf  P.'s  Untersuchungen. 
Er  war  ein  Entdecker  auf  dem  Gebiete  der  Pharma- 
kologie,    dem    der  Entwicklung   des  menschlichen 


Zahnes  und  der  weiblichen  Geschlechts-Organe,  deni 
der  mikroskopischen  Anatomie  der  Epidermis  und 
der  Epithelien  tiberhaupt.  Im  Endocardium  entdeckte 
er  die  nach  ihm  genannten  Purkynje-Zellen.  Beson- 
ders  wichtig  sind  aber  die  Publicationen,  mit  denen 
er  seine  wissenschaftliche'  Tatigkeit  begonnen  hat, 
namlich  die  iiber  das  Auge  und  iiber  Erschei- 
nungen  im  subjektiven  Sehfeld  des  Auges,  die  auch 
Goethe's  Bewunderung  erregten.  So  beobachtete 
P.  als  erster  jene  Erscheinung  im  Innern  des  Auges, 
welche  die  Grundlage  der  H.  v.  Helmholtz'schen 
Entdeckung  des  Augenspiegels  bildete.  Kurz,  dieser 
Forscher,  der  den  grossten  Mannern  seiner  Zeit  und 
seines  Vaterlandes  zugezahlt  werden  muss,  der  eine 
Zierde  der  Prager  Universitat  war,  hat  eine  schop- 
ferische  Kraft  und  eine  Vielseitigkeit  entwickelt,  die 
heute  unfassbar  ist.  Und  erst  jetzt  wird  so  recht 
die  Bedeutung  Purkynje's  gewtirdigt,  wenngleich  er 
schon  zu  seinen  Lebzeiten  eine  weit  hohere  Schatzung 
erfuhr  als  sein  beriihmter  und  weniger  gliickliche 
Landsmann,  Zeit-  und  Amts-Genosse  B.  Bolzano 
(1781  — 1848). 

Anlasslich  des  oben  erwahnten  Jubilaums  bringe 
ich  im  Folgenden  den  Facsimile-Druck  eines  der 
bedeutendsten  —  und  iibrigens  auch  eines  der  sel- 
tensten  —  Werke  des  Forschers,  das  aus  dem  Ge- 
biete  der  Ophthalmologie  stammt,  auf  dem  er  vielleicht 
die  reichsten  Lorbeeren  gepfliickt  hat.  Seine  gesam- 
melten  Schriften  erscheinen  jetzt  —  in  sechs  Banden  — , 
von  der  Purkynje-Gesellschaft  herausgegeben  (und 
im  Commissions-Verlage  des  Unterzeichneten). 

Den  Haag.  Dr.  W.  JUNK. 


7*.  De  praxi  physiologica. 

INTRODUCTIO. 

Consideranti  mihi  medici  practici  muhera,  ma- 
ximi  ecquidem  momenti  occurrit  illud,  quo  non 
jam  vitam  labefactatam  restaurare,  aut  solummo- 
do  paullisper  sustinere  adlaborat,  sed  ubi  ex  sinu 
naturae  semper  vigentis  novo  splendore  vitam 
«ere  evolventem  adjuvat,  ab  errore  arcet,  et  de- 
nique  ad  illud  admirandae  perfectionis  et  pulcri- 
tudinis  culmen  perducit,  quo  jam  intemerata 
ejus  idea  quasivero  coeleste  quoddam  phaeno- 
menon  manifestetur.  — 

Tali  munere  fungens  med^cus  artificis  po- 
tissimum  nomine  gaudeat  oportet,  cum  prius  re- 
stauratoris  potius  officia  profitetur,  nec  non  Phi- 
diae  tunc  aequiparandus ,  qui  Apollinem  Juno- 
nemve  moliatur,quamvis  etrestitutoris  operanon 
minorem  entheum  deposcere  videatur. 

Summa  medici  dignitas  depromenda  est  a 
sublitniori  illo  statu,  quo  tamquam  Physiocrates 
naturam  ipsam  juxta  fines  humanitatis  modera- 
tur.  Neque  despicienda  veterum  populorum 
Aegyptiorum,  Persarum ,  Indorumque  sunt  in- 
stituta,  ubi  veneranda  classis  physicorum,  aut 
sacerdotum,  aut  Magqrum,  aut  Braminorum  no- 
mine  primum  in  regimine  locum  obtinebat, 
quamvis  omnino  abusum  non  defendam,  quem 
aut  consuetudo  per  saecula  inveterata  aut  malus 
genius  intulit. 

Datur  certe  medici  quoque  agendi  ratio  po- 
sitiva,  qua,cum  vitae  stamina  juxtaleges  naturae 
curando  evolvit,  evolutum  organismum  per  om- 
nes  ejus  periodos  rationibus  justis  accommodat, 
individuum  hiimanum  in  eum  statum  corporis  et 
animae  perducit,  quo  si  plures,  quamvis  chara- 
oteribus  diversis  et  individualibus  in  intimiorem 
societatis  nexum  concurrant,  harmoniam  illam 
sponte  oriri  necessum  est,  quam  vix  philosopho- 
rum ,  platonicas  nectentium  respublicas  animus 
concipere  suscepisset. 

Quamvis  vero  dudum  cognitum  est,  dari 
omnino  artem  quamdam  physicam ,  quamvis  ob 
oculos  nobis  fere  quotidie  versentur  specimina 
plantarum,  quas  gnarus  cultor  ad  formam  spe- 
ciosissimam  educavit,  animalium  exempla  quae 
sagax  oeconomus  et  statura  et  usu  vitae  perfec- 
tissima  excoluit  finibusque  suis  ,  determinatis 
artis  legibus  adcommodavit  :  tamen,  si  quis 
ejusmodi  aut  possibilia  aut  consentanea  de  cul- 
tura  organismi  humani  contendat,  jam  parado- 
xon  clamitant,  et  quasivero  libertati  humanae 

infestae  inferantur  manus,  in  eo  reluctantur  in- 
fensi,  ubi  agitur  de  vera  ad  libertatem  assequen- 
dam  corporis  et  animaeinformatione. 

Consvetum  enimvero  est,  medicum  in  eo 
semper  varsantem  conspicere,  quae  ad  aerumnas 
et  miserias  vitae  hurhanae  levandas  et  reparan- 
das  contribuunt,  atque  hoc  opus  pro  praecipuo 
habere,  ad  quod  agendum  aut  fragilitas  humana 
aut  depravata  vivendi  et  educandae  juventutis 
ratio  compulit,  neque  curatur,  medicinam  tunc 
primum  omnibus  numeris  absolutam  futuram 
esse,  dum,  quantum  in  tantis  vicissitudinibus 
et  potentiarum  extcrnarum  influxu  inimicO  fieri 
potest  fragilitatem  organismi  stabilire,  adfectio- 
nes  praecavere,  morbos  arcere  instituet,  hasque 
institutiones  exsequetur  adeo  ut  vita  humana  per 
omnes  suas  periodos  in  quovis  individuo  justis 
terminis  societati  et  sibi  accommodatis  ad  natu- 
ralem  usque  finem  bene  concepta,  beata,  spe- 
ciosaque  promovebitur.  Quae  quidem  non  sunt 
casui  relinquenda,  neqne  tamquam  leviora  ne- 
gligenda  et  postponenda  illis  quorum  plerumque 
sera  medicina  paratur. 

Jam  ideo  ,  quum  dies  diem  doceat,  clarius" 
perspectum  est  civitatum  rectonbus,  ad  salutem 
populi  physicam  servandam  et  promovendam, 
Medicinam  publici  juris  fieri  debere,  ut  adeo 
sanitatem  et  physicam  perfectionem  totius  popu- 
li  pro  scopo  ponens,  auctoritates  et  vires  exse- 
cutrices  publicas  sibi  vindicans,  illud  efficiat, 
quod  dispersi  singulorum  conatus  frustra  tenta- 
verint. 

Atque  boc  Medicinae  munus,  praxim  ejus 
physiologicam  adpello,  vixque  ullum  adversan- 
iem  mihi  reperire  autumno  si  affirmaverim  hanc 
tamquam  cardinem  esse  statuendam  circa  quem 
primaria  artis  huius  conteritio  versetur ;  et  quum 
Physiologia  hominis  sit  scientia  de  idea  vitae 
hiimanae,  de  ejus  per  individua  et  aetatis  perio- 
dos  normali  manifestatione,  de  ejus  denique  ad 
muudum  externum  relationibus  nativis  finique 
accommodatis,  haud  dubium  est,  contentionem 
illam,  aut  praxim  quae  ideam  hanc  vitae  hu- 
manae,  intemeratam  per  individua  atque  aetates 
evolvi  justosqne  numeros  cum  rebus  externis  in- 
ire  curat,  praxim  physiologicam  jure  meritoque 
vocandam.  Atque  haec  proprie  Hygieine  est, 
quae  politiam  medicam  ,  doctrinam  de  educatio- 
jie  physica,  diaeteticam  et  gymnasticam  com- 
plectitur. 


II     De  coptitionc  organismi  individualis 
in  genere. 

Quodsi  ad  medici  practici  officia  respici- 
mus,  communiter  quidem  inter  aegrotos  versan- 
tem  eum  reperiemus ;  attamen  non  exiguum, 
immo  plus  quam  dimidium  muneris  ejus  sibi 
vindicat  consilium  de  sanitate  tuenda  et  conser- 
varida  seu  morborum  prophylaxis^  Urlde  ab  an- 
tiquitus  reges  atque  ditiores  in  populo  medicis 
propriis  utebantur,  qui  sibi  in  servanda  valetudi- 
ne  semper  a  consiliis  essent,  atque  accuratius 
cognita  in  statu  sano  et  aegroto  peculiari  vitae 
indole  facilius,  occurente  casu,  medicinam  pa- 

rare  valeant.    Nec  raro  ejusmodi  opiruonem 
vulgo  ventilari  audimus,  medico  cujus  auxilio 
jam  per  plures  annos  usi  sumus  maxime  confi- 
dendum  esse,  quum,  occasione  dati,  individua- 
lem  characterem  vitae  nostrae,  seu  ut  ajunt,  na- 
turam  nostram  exactissiirie  cognoverit.     Et  plu- 
rimum  quidem  veritatis  in  hac  communi  opinio- 
ne  inesse  persuasum  habeo.     Non  enim  satis 
est,  cognovisse  morbura,  sed  et  subjectum  co- 
gnovisse  oportet,  in  quo  morbus  locum  obtinet. 
Practici  quidem  omnis  aevi,  morborum  diagno- 
sin,  partem  praxeos  maximi  momenti  habebant} 
quum  vero  specialis  forma  morbi  non  tantum 
abstracti  quidpiam  sit  et  univer-salis,  sed  reipsa 
in  certo  determinatoque  individuo  obtineat,  in- 
de  ab  olim  non  minoris  momenti  erat,  specificos 
individuorum  characteres  investigare,   quum  in 
illis  morbi  et  gradu  et  qualitate  symptomatum, 
immo  decursu  et  exitu,  veluti  in  medio  quodam 
peculiari  lucis  radiorum  instar  refringantur  et 
coloribus  novis  insolitisque  imbuantur,  unde  ne- 
cessitas  emergit  in  regimine  morbi  et  remedio- 
rum  applicatione  normas  dato  solum  individuo 
accommodatas  assignare. 

Hoc  quidem  praxeos  munus  recentiores  ar- 
tem  individualisandi  (bie  Jtunft  beS  Snbtoibualis 
firen^) nominarunt.  Hacprofecto  in  arteplurimus 
successus  praxeos  medicae  positus  est,  in  hac 
potissimum  ingenium  medici  vertitur,  unde  vul- 
go  peculiari  tactu  aut  sensu  medicorum  fundata, 
nec  jam  commune  scientiae  bonum,  sed  singu- 
lorum  hominum  facultas  aut  a  natura  donata, 
aut  indastria  acquisita  nuncupatur. 

Fundamenta  artis  individualisandi  srrictis- 
sime  physiologiae  sunt  vindicanda.  Agitur  enim 
de  justa  et  determinata  cognitione  specialis  na- 
turae  indolis  dati  cujusdam  individui ,  sanitatis 
ejus  relativae,  facultatis  externas  potentias  mo- 
do  specifico  recipiendi  et  in  illas  reagendi,  con- 
stitutionis,  temperamenti ,  characterum  sexua- 
lium,  aetatis,  hereditariae  conditionis' ex  gente 
aut  familiaderivanda  e,  influxuum  quae  a  climate, 
societate,  moribus ,  opificiis,  aliisque  civilibus 
institutis  promanant. 

Nec  jam  sufficit  notiones  eorum  generales 
lectioneaut  observatione  superficiali  acquisivisse, 
sed  in  singulis  individuis  signa  eorum  exquisitis- 
sima  ad  ultima  usque  repagula  suut  persequenda 
et  experto  judicio  assignandaut  inde  luce  clarius 
natura  individualis  eruatur.  —  Quum  vero  in« 
dividuum  sit  ens  omnimode  determinatum,  et- 
iam  cognitio  hujus  sagaciorem  obtutum  requiret, 
quam  qui  in  concipiendis  generalioribus  scien- 
tiae  positionibus  desideratur, 

Quodsi  vero  in  rerum  natura1  exercitato  cir- 
cumspicimus  oculo,  omne  ens  characteribus  de- 
terminatis  in  infinitum  usque  designatum  repe- 
rimus  ;  increscit  vero  characterum  moles,  dum 
ejus  ad  res  externas  relationes  respicimus.  Adeo 
in  serie  organismorum  cujusvis  generis,  relatio 
specifica  ad  mundum  externum.,  quasi  sphaeram 
in  se  clausam  constituit,  intra  cujus  circuitum 
ulteriores  differentiae  emergunt,  quae  ad  singu- 
la  usque  individua  derivantur.  Individuorum 
vero  singulorum  diversitas  non  fortuito  casu 

contigit,  neque  accidentali  rerum  externarum 
influxu  conflata  est,  sed  assumendum  nobis,  ad- 
esse  normam  et  typum  quemdam  internum  et 
necessario  rccurrentem,  qui  et  varietatibus  cor- 
porum  organicorum,  intra  limites  speciei  cujus- 
dam  legem  imponat,  et  cujus  enodatio  viam  re- 
cludat  ad  absconditissimam  naturae  individualis 
cognitionem. 

Ditissima  vero  in  hisce  varietatibus  ante 
omnes  species  humana  est,  atque,  nisi  physio- 
gnomica  scientia  praeconceptis  opinionibus  et 
immaturis  de  morali  charactere  conjecturis  jam 
inde  a  primordiis  suis  a  recto  tramite  deflexa 
fuisset,  nunc  saltem  initia  systematis  naturalis 
Physiognomices  humanae  possideremus  in  quo 
individuales  characteres  formae  humanae  exter- 
nae,  in  classes  geUera  et  species  dispositi ,  de- 
scriptionibus  sjiccinctis  illustrati  ,  et  iconibus 
8ufficientibus  ornati  haberentur.  Pari  modo  vix 
infantiae  limen  ingressa  est  cognitio  de  actione 
specihca  potentiarum  externarum  aut  elementa- 
rium,  aut  mineralium ,  aut  organicarum ,  in  vi- 
vum  quoddam  individuum ,  qno  inquiliina  ejus 
indoles,  et  lex  fundamentalis  specificae  ejus  fa- 
cultatis  res  externas  recipiendi  et  in  eas  reagen- 
di,  seu  constitutio  individualis  patefiat. 

Hisce  vero,  ut  ars  individualisandi  existen- 
tiam  revera  induat,  applicationem  accedere  ne- 
cessum  est,  qud  individuum  cum  rationibus  ex- 
ternis  in  talem  concentum  collocabitur,  qualem 
pognita  ejus  natura  singularis,  et  relatio  quam 
suo  modo  ad  res  caeteras  occupat,  postulaveril. 
Simile  problema  ars  educandi  solvendum  sibi 

proponit,  dum,  cognit&  individui  cujusdam  na- 
tura  psychica,  omnes  rationes  externas  ita  ac- 
commodat,  ut  facultates  evolvantur,  vires  exer- 
ceantur  et  harmonia  illa  actionum  et  relationum 
oriafur,  qua  vivere ,  vitam  primum  constituit. 


III.    De  examine  physiologico. 

Praxim  physiologicam  ad  normam  Therapiae 
ccnsiderare  licet,  quae  diagnosi ,  prognosi,  in- 
dicatione,  et  cura  absolvitur.  Diagnosis  funda- 
tur  examine  quod  tum  de  statu  praesenti  tum  de 
praeterito  accurate  institutum  viam  paratad  reli- 
qua  praxeos  munera  rite  instituenda. 

De  examine  quidem  pathologico,  ubi  ac- 
curata  symptomatum  indagatione  de  morbi  cu- 
jusdam  natura  informamur,  plurima  in  institu- 
tionibns  medicorum  et  specimina  et  dogmata  in- 
venimus.  Non  ita  de  examine  physiologico,  cu- 
jus  exercendi  in  vita  communi  necessitas  non 
minor  occurrit, 

Quodsi  enim  de  statu  vitae  ejusque  fun- 
ctionum,  et  de  organismi  conformatione  indi- 
viduali  in  dato  quodam  subjecto  humano  indaga- 
tnus  ,  cognitionem  inde  acquirimus  empiricam , 
quae  ad  principia  scientiae  sublimiora  reducta, 
Physiologiam  individualem  constituit. 

Quemadmodum  enim  in  acquirendis  cogni- 
tionibus  physiologicis  analyticam  pletumque 
methodum  applicamus  ,  datas  notiones  empiri- 
cas  ad  generaliores  conceptus  reducendo,  donec 
ad  «uprema  principia  scientiae  regrediamur,  ita 

contra  non  minoris  est  momenti  ab  universsli- 
bus  ideis  descendendo  in  concreto  subiecto,  ubi 
omnes  notae  sensuales  et  conceptus  scientifici 
empiriae  etrationis  ope  quasiin  fococolliguntur* 
sedem  contemplationis  assignare.  Ita  fit,  ut  in 
objectd  individuali  omnis  scientiae  apparatus  in 
obtutum  sistatur,  illaque  tunc  primum  quasi 
corpore  donetur,  subjectum  vero  empiricum 
quod  secus  emortuum  et  exanime  jeceret  mentis 
lumine  illustratum  vitam  demum  induat. 

Maximi  certe  momenti  in  quavis  praxi  est 
etsi  theoriam  rei  exacte  teneamus,  eo  adlabora- 
re,  ut  scientia  acquisita  nobis  semperpresto  sit, 
et  quas  generales  doctrinas  rerum  empiricarum 
tumultu  intemeratas  anirno  continemus,  eas  et- 
iam  in  rerum  concretarum  rudi  indigestaque 
mole  acuto  iugenio  discernamus.  Ita  primum 
scientia  organon  vivum  fit,  nec  jam  ut  non  raro 
contingit,  in  statu  quasi  erabryonis  quiescit,  sed 
impetum  sponte  in  res  externas  faciensj  eas  sibi 
subjicit  et  omnem  qua  late  patet  orbem,  in  di- 
tionem  suam  abripit. 

Si  quae  inter  caeteras  doctrinas  hac  vi  pol- 
leat,  certe  Physiologla  est,  cujus  quid  aut  im- 
mediatum  aut  remotius  contemplandi  agendive 
objectum  esse  non  possit,  vix  cognoverim. 

Hanc  itaque  generalis  physiologicae  doctri- 
nae  in  organismorum  singularium  empirica  cog- 
nitione  applicationemPbysiologiam  individualem 
appellandam  opinor. 

De  Pathologia  quidem  individuali  K  i  e  s  e  r 
in  suo  ingenuoso  opere  ((gpff.  b.SKebtjmp,  624.) 
plura  et  maxime  laudanda  disseruit.  QUUm 

vero  Pathologia  ex  Pysiologia  fundamen-> 
ta  sua  depromat,  facilis  in  nostrum  usum 
eorum  quae  de  illa  praedicantur,  fiet  accommo-» 
datio.  Prototypus  nempe  vitae  universalis  in 
quavis  orgauismorum  sphaera  aut  latiori  aut  an- 
gustiori,  in  quovis  systemate  organico  immo  in 
singulis  organis  peculiarem  formam  induit, 
adeoque  in  singulis  etiam  individuis  organicis 
leges  vitae  generales.ita  modificantur,  ut  neque 
plura  individua ,  nec  idem  diverso  tempore ,  si 
aut  externa  aut  interna  spectes,  penitus  invicem 
aequari  possint.  Hujus  veritatem  jam  veteres 
perspectam  habebant,  dum  de  idiosyncrasiis, 
de  sympathiis  et  antipathiis  singulornm  homi- 
num  adnotarent. 

Ast  non  sufficit,  hac  in  materie  ea  tantum 
cognovisse,  quae  oculos  percellunt,  et  inter  ca- 
sus  insolitos  relata  sunt,  sed  eruenda  erit  cujus- 
vis  individui  imo  cujusvis  organi  idiosynerasia 
et  natura  et  forma  specialis ,  ut  inde  Physiolo- 
gia  individualis  enascatur. 

Hoc  in  opere  examen  individuorum  phy- 
siologicum  omnem  sibi  locum  occupat. 

Hinc  observandae  erunt  formae  peculiares, 
quae  in  organismo  suapte  offeruntur,  aut  inda- 
gandae  actiones,  quae  vitaliprocessu  manifestan- 
tur,  vel  rerum  externarum  naturali  aut  artif:cio- 
so  influxu  moventur. 

Inde,  ubi  observatio  non sufficiet,  experi- 
mento  opus  erit,  quod  quum  in  corpore  vili  non 
instituatur,  maxima  praecautio  requiretur,  aut 
summa  devotio,  ubi  nosmet  ipsos  periculo  sub- 
jicimus. 

Nunc,  si  materiem  de  examine  physiolo- 

gice  penitius  eruere  suscepissem ,  disserendum 
mihi  esset  de  ejus  in  therapia,  in  politia-  medi- 
ca  et  medicinS.  forensi,  in  arte  obstetricia,  in 
educatione,  in  vitet  communi  ad  opificiorum  et 
munerum  vitae  normas  statuendas,  in  artibus 
denique  plasticis  usu  atque  applicatione;  assi- 
quapdae  forent  methodi,  quibus  in  indagatione 
organismi  individualis  aut  notae  empiricae  ordi- 
ne  anatomico  inquiruntur,  aut  physiologicae 
notiones,  concreto  casu  rnodificatae,  investigan- 
tur,  ubi  a  simplicissimis  phaenornenis  ad  com- 
plicata  more  paedagogorum  fit  progressio,  aut  a 
manifestis  ad  abstrusiora  penetratio;  adnotan- 
dum  esset  de  experimentis  in  vivo  rite  cauteque 
instituendis ;  singula  demum  physiologica  roO- 
menta  ad  quae  attentio  dirigenda  est,  charapter 
nempe  humauus,  stirpis,  nationalis,  farniliaris 
et  individualis,  character  sexus  et  aetatis,  con- 
stitutio,temperamentum,  idiosynerasia,  etc.  enu- 
jneranda  forent, 

Praeter  haec  diathesis  morbosa  aut  heredi- 
taria  aut  acquisita,  sanitas  relativa,  et  peculiaris 
in  morbis  vis  medicatricis  naturae  manifestatio- 
nes  non  negligenda  essent  nec  minus  consuetu- 
dinis,  diaetae,  vitae  conditionis  in  organismum 
effectus.  Imprimis  vero  fuctiones  vitae  gene- 
rales  reproductio  irritabilitas  et  sensibilitas  in 
quovis  organismo  concesso  spectanda  forent, 
quarum  quaevis  peculiares  characteres  aut  in  for- 
ma  plastica,  aut  in  motuum  organicorUm  et  vo- 
luntariorum  ratione,  aut  in  subjectiva'  sensatio- 
num  sphaerd  prae  se  ferunt.    Relationes  deni- 

que  naturales  et  artificiales  mundi  externi  ad  or- 
ganismum  individualem  physicae  ,  chemicae  , 
organicae  et  psychicae  quoi-um  cognitio  rite  or- 
dinata  aetiologiam  physiologicam  constituit  ob- 
servatione  et  experiracnto  quantum  permissum 
respiciendae  essent. 

Ast,  quum  neque  scopus,  nec  locus,  nec 
tempus  haec  exigant,  partes  interim  saltem  ali- 
quas  propositae  operae  aliquomodo  explere  sus- 
cepi. 

Sequentibus  itaque  praecipua  momenta 
quae  in  examine  physiologico  organi  visus  et 
systematis  cutanei  occurrunt  assignare,  et  in  il- 
lis  nova  quaepiam ,  quae  etiam  porro  non  negli- 
genda  forent  attentioni  lectorum  sistere  conatus 
sum. 


IV.    Examen  organi  visus  physiologicum 
exteruum. 

I.  Quaestio  quae  hac  in  materie  consueto 
rnore  prima  offertur,  plerumque  myopiam  aut 
presbyopiam  dati  cujusdam  subjecti  attinet. 
Hanc  si  quaestionem  acribia  mathematica'  diju- 
dicare  volumus,  apparatus  ,  eujusmodi  Optico 
Lipsiensi  Tauber  usu  veuire  solet,  aut  similis 
hujus  optime  quadrare  videtur.  Asserculo  nem- 
pe  horizontaliter  posito  atque  scala  in  lineas  di- 
viso,  immo  subdiviso,  pedibusque- bene  firmis 
solo  insistenti,  cui  longitudo  sit  triginta  aut 
quadraginta  digitorum,  pulpitum  fibulis  rite  in- 
structum,  quibus  tabulae  aut  folia  charecteribus 

signata  adaptari  possint,  perpendiculari  situ 
adeo  applicetur,  ut  lente  per  asserculum  hori- 
zontale  promoveri  aut  removeri  possit,  atque 
adeo  scala  ad  minntissimas  usque  differentias 
metiri.  In  anteriori  fine  asserculi  disponatur 
apparatus  cum  justa  apertura,  cui  oculUs  cernens 
immo  caput  ipsum  spectantis  immobile  adapte- 
tur.  Specula  vero  hac  simul  cum  asserculo  ho- 
rizontali  in  statumine  disponatur,  quod  paulla- 
tim  elevari  aut  submitti  atque  in  omni  altitudine 
trochleis  adprimentibus  sustineri  possis  pro  ma- 
gnitudine  spectatorum  aut  situ  corporis  eorum 
erecti  aut  considentis.  Cum  accuratio  summa 
requiratur,  ut  distantia  inter  oculum,  et  obje- 
ctum  in  tabula  visum  numeris  minutioribus  ex- 
primatur,  oqus  erit,  ut  a  latere  oculi  iamina 
cum  foraminulo,  horizontaliter  mobilis  appli- 
cetur  quo  corneae  casugraphus  (*9)n)fil)  cer- 
natur  atque  adeo  in  scala  initiura  distantia** 
visoriae  accurate  determinetur.  Ad  haec  in 
promtu  smt  aliquot  tabellae  punctis  et  lineis 
diversorum  diametrorum  micrometro  metitorum 
notatae,  albis  in  fundo  nigro,  nigris  in  albo 
aut  ad  varios  usus  aliis  coloribus  delineatis. 
Ad  pulpitum  porro  praesto  sit  stylus,  quo  pro 
variis  consiliis  haec  aut  illa  in  tabella  nota 
demonstrari  possit.  Instrumento  hujusmodi 
presbyopia  aut  myopia  subjecti  cujusdam  sum- 
ma  accuratione  determinari  poterit,  et  simul 
experimenta  institui,  quo  modo  punctorum  et 
linearum  formae  mutentur,  dum  aut  removen- 
tur  ultra  visionis  spatium  aut  oculo  nimis  ad- 
moventur.  Ubi  res  minutiem  tantam  nou  re- 

quirit,  uti  in  vita  communi  obvtfnire  solet, 
folium  characteribus  scriptis  aut  impressis  no- 
tatum  pulpito  i  111  impositum  et  legendo  obla- 
tum  jam  sufficiet,  ut  oculi  acies  aut  hebetu- 
do  discernatur. 

2.  Idem  apparatus  quadrat,  ubi  agitur 
de  determinando  spatio  distinctae  visionis,  nem- 
pe  de  magnitudine  illius  partis  axis  visoriae , 
in  qua  objecta  aut  porro  admota  aut  ulterius 
remota  ab  oculo  pari  acumine  discernuntur, 
quo  facultas  illa  oculi  determinatur,  qua  in- 
terna  ejus  compages  et  mechanismus  opticus, 
ita  disponitur,  ut  radii  per  pupillam  influen- 
tes  aut  remotorum  aut  propriorum  objectorum 
focum  in  retina  ipsa  efforment. 

3,  Plerumque  fit,  ut  objecta  splenden- 
tia  si  ultra  spatium  distinctae  visionis  remo- 
ventur,  plures  aut  pauciores  appendices,  immo 
dupplicatam  et  multiplicatam  imaginem  reprae- 
sentent,  ut  quisque  fere  expertus  est,  ubi  e- 
nimus  noctu  lumen  candelae  intuetur.  Haec 
diffractio  lucis  siue  dubio  a  diversa  frangente 
vi  corneae  caeterorumque  mediorum  oculi  pen- 
det,  et  apud  nonnullos  ad  morbosum  usque 
gradum  evehitur,  ubi  quodvis  objectum  splen- 
dens  aut  albicans,  hac  aut  illac  distractum 
comatum  aut  barbatum  cernunt  Huic  incom- 
modo  bene  observando  apparatus  descriptus 
non  minus  inserviet,  ubi  tabellarum  loco  la- 
mina  metallica  punctis  lineisque  pertusa  adeo- 
que  perspicua  pulpito  imponitur,  in  cujus  par- 
te  postenori  lata  flamma  ellychnio  texto  ex- 
ardeat,  qua  puncta  illa  et  lineae  illuminentur, 

Caveatur,  caeterum  apta  inclusione  flammae  ne 
minimum  luminis  a  quavis  alia  parte  nisi  ex 
illis  foraminulis  fissurisque  in  oculum  incidat; 
quo  facto  admota  aut  remota  simul  cum  lam- 
pade  lamina,  distractio  luminis,  ejus  directio 
et  pro  varia  distantia  amplitudo  apparebit,  quo 
inaequalitatis  corneae  aut  caetororum  medio- 
rum  refractionis   modus  insinuabitur. 

4.  Idem  apparatus,  adhibitis  justis  re- 
mediis  ad  diversos  mensuratosque  gradus  tgne- 
brarum  aut  diluculi  aut  plenissimi  luminis  ob- 
tinendos  oblatisque  eertis  objectis  in  quibus 
comparatio  instituatur  inservire  posset  ad  pho- 
tometrica  experimenta ,  quibus  aut  gradus  lu- 
cescentiae  cujusdam  objecti  v.  g.  coeli  lunae 
aut  stellarum,  aut  diversorum  corporum  albi- 
cantium,  aut  gradus  sensibilitatis  oculi-  in  lu- 
men  dijudicetur. 

5.  Pari  modo  sensibilitas  oculi  in  spe- 
cificam  coloris  cujusdam  qualitatem,  ad  diver- 
sas  distantias,  et  sub  certis  gradibus  luminis 
examinari  poterit;  nam  notum  est  qualitatem 
illam  colorum  in  objectis  affatim  minutis  ad 
justas  distantias  evanescere ,  et  supefrficies  co- 
leratas,  lumine  paullatim  disparente  ex  grised 
aut  bruneo  in  penitus  obscurum  transire. 

6.  Ut  facultas  oculi  qua  intuitus  vel  ad 
spectus  per  objecta  movetur,  ut  robur  ejus^ 
quo  objectis  infigitur  et  firmitas  celeritasque 
qua  ab  uno  ad  alterum  taansit  notari  possit, 
offeratur  punctum  vix  couspicuum  album  fun- 
do  nigro  inscriptum  aut  contra,  cui  oculus 
cernens  haereat,  observando  simul  in  horolo- 

gio  minuta  secunda  elapsa  a  primo  intuendi 
initio,  donec  aut  obscuratio  invasit,  aut  oculus 
defessus  vacillet  et  puncto  dato  jam  amplius 
figi  non  valeat.  Quodsi  robur  in  libero  et 
arbitrario  oculi  motu  dijudicandum  proponitur, 
exhibeantur  series  punctorum  minutissimorum. 
distantiae  inter  $e  perexiguae  lineis  rectis  aut 
curvis  dispositae  quorum  numerus  jam  antea 
cognitus  est,  quae  si  puncta  oculus  brevissimo 
tempore,  quod  omino  mensurabitur ,  absque 
ulla  haesitatione  aut  rediteratione  operis  abs- 
que  falso  vel  minimo  computaverit.  jam  valor 
ejus  in  aperto  erit.  Bene  observandus  simul 
in  hoc  experimento  oculus,  cujus  aut  fixi  fir- 
mitas  aut  moti  rigor  comprobabit,  quod  jam 
ab  expedito  punctorum  computu  concludimus. 

7-  Datur  in  area  visoria  punctum  in  li- 
nea  axis  positum,  ubi  visio  prae  ceteris  cla- 
rior  est.  Quum  in  hoc  punctum  axis  oculi 
directione-perpendiculari  insistat,  visione  re- 
cta  obtutui  oblatum  esse  dicimus;  caetera 
puncta,  quae  in  area  extra  lineam  axis  posita 
sunt  a  latere  tantum  cernuntur  neque  adeo 
distincta  visione,  atque  hanc  obliquam  ap- 
pellamus.  Habet  recta  visio  suum  ambitum, 
qui  describitur  lineam  axis  per  objecta  cir- 
cumferendo  dum  oculus  in  orbita  vertitux.  Hic 
directae  visionis  ambitus  eo  amplior  erit,  quo 
magis  oculus  prominet,  et  quo  major  facultas 
adest  oculum  undequaque  volYendi,  ita  ut  co- 
nus  quem  axis  describit,  basim  maximam  cum 
angulo  cacuminis  qui  in  oculo  sitm  est,  quan- 
tum  fieri  potest  obtusissimo   offerat.     Ut  am- 

plltudo  directae  visionis  paullo  accuratius  ob- 
servetur,  construatur  «egmentum  trium  qua- 
drantum  circuli,  gradibus  notatum,  ex  cujus 
centro  oculus  capite  reliquo  immobili  imagi- 
hera  bene  conspicuam  in  peripheria.  mobilem 
cernat,  quod  quamdiu  distincto  fit  modo  enun- 
tietur  donec  ad  limites  motus  bulbi  pervenia- 
tur,  ubi  imago  in  peripheria  sisti  et  in  gra- 
dibus  angulus  adnotari  debebit,  quem  oculus 
in  latera  motus  assequutus  est. 

Idem  de  reliquis  motus  directionibus  ex- 
periri  fas  est,  ubi  segmentum  a  horizontali 
positione  circa  axim  ad  reliquas  movebitur. 

8.  Sphaera  obliquae  visionis  circumscri- 
bitur  spatio  illo,  quod,  oculo  in  unicum  pun- 
ctum  fixo ,  in  reliqua  aphaera  visoria.  visioni 
minus  distinctae  patet.  Ut  magnitudo  sphae- 
rae  visionis  obliquae  eruatur,  idem  ut  in  pri- 
ori  apparatus  inserviet,  addita  solum  imagine 
o  regione  ocUli  quae  fixa  intueatur,  dum  al- 
tera  bene  lucida  a  latere  promovetur  au*  re- 
movetur. 

9,  Idem  circulus  applicari  potest  ad  de- 
terminandarn  rationem  inter  punctum,  quod 
axis  in  retina  penetrat,  et  locum  ubi  nervus 
opticus  in  eam  ingreditur.  Id  nempe  singu- 
lare  huic  in  retina  loco  obtigit,  trt  quae  ima- 
go  in  caeteris  partibus  plus  minusve  distincta 
cernitur  hic  penitus  evanescat.  Erit  itaque, 
fixa  prius  oculi  axi  in  imagine  directe  oppo- 
sita  quae  pro  re  rata  aut  elevari  aut  demitti 
possit  linea  lateralis  in  circulo  horizontali  huo 
illucve  movenda  donec   evanescat,   qui  locus 

notatus,  atque  ad  axeos  in  retina  punctum  re- 
latus  ductis  inde  lineis-  imaginariis  per  lentem 
crystallinam  locum  introitus  nervi  optici  de- 
terminat,  qui  in  diversis  individuis  et  hori- 
zontali  et  perpendicnlari  a  foco  visionis  dis- 
ce6su  variare  potest. 

10.  Ad  determinandam  penitius  conve- 
xitatem  corneae  et  anterioris  bulbi  faciei,  fis- 
sura  linearis  lucida  bene  metita  ex  justa  di- 
stantia  ab  oculo  bene  fixo  reflexa,  microsco- 
pio  horizontali  adhibito  micrometro  contem- 
planda  foret.  Quo  minor  imaguncula  illa  li^ 
nearis  repraesentatur  eo  brevior  erit  radius 
segmenti  sphaerici  cujus  partem  anlerior  fa- 
cies  corneae  aut  albugineae  constituit.  Ut 
vero  ratio  inter  longitudinem  lineolae  reflexae 
diametrumque  sphaerae  stabiliatur,  indeque  se- 
ries  dimensionum  ad  comparatiouem  facilem 
instituendam  praesto  habeatur,  prius  experimen- 
ta  in  serie  segmentorum  sphaericorum  ex  vi- 
tro  confectorum  quorum  diameter  bene  cognj- 
tus  sit  eodem  microscopio  atque  micrometro 
instituenda  erunt.  Huc  quoque  referri  debet 
methodus  qua  E.  Home  modificationes  corneae 
dum  prope  aut  in  distans  cernitur,  microsco- 
pio  a  latere  oculi  applicato ,  determinare  co- 
natus  est. 

11.  Bulbi  ex  orbita  prominentia  aut  per 
se  in  oculos  cadit  aut  tactu  inquiritur  porre- 
ctis  et  margine  orbitae  malaeque  appositis  digi- 
tis  ut  simul  summitas  bulbi  palpebra  obtecti 
attingatur.  Freq-uens  exercitium  in  oculis  di- 
versissimis,  sat  habilem  reddent  manum,  quo 

de  prominentia  aut  recessu  eorum  conjectura 
instituatur. 

Aliud  prominentiae  aut  recessus  bulbi 
criterium  palpebrae  offerunt,  quae  aut.summe 
apertae  aut  conniventes  aut  penitus  clausae, 
quum  anteriori  bulbi  faciei  arctissime  jungun- 
tur,  ejus  quoque  figuram  perfecte  referunt, 
praesertim  si  a  latere  juxta  catagrapbum  fa- 
ciei  perlustrantur,  ubi  distantia  palpebrae  ab 
extrema  linea  radicis  nasi,  atque  ejus  ad  ar- 
cum  superciliorum  situs  plurimum  indigitat. 

12.  Magnitudo  et  figura  cartilaginis  pal- 
pebrae  superioris  ex  illa  parte  palpebrae  di- 
vinari  potest,  quae  clauso  leniter  oculo  inter 
marginem  et  plicam  superiorem  versatur,  nam- 
que  hoc  in  spatio  cartilago  integumentis  ex- 
ternis  aliquanto  strictius  adnata  est.  Haec 
plica  quae  ab  arcu  superciliorum  cute  decur- 
rente  et  in  se  revoluia  formatur  ubi  in  illam 
quae  cartilagini  arctius  nectitur  transit  valde 
diversas  in  diversis  individuis  lineas  refert  et 
pictoribus  ad  characterem  oculi  exprimendum 
maximi  momenti  est. 

14.  Organicns  status  conjunctivae  et  ejus 
praesertim  vasa  capillaria  lente  jam  simplici 
indagari  possunt,  ubi  praesertim  in  statu  sub- 
inflammatorio  mira  vasculorum  distributio  con- 
spicua  est. 

In  subjectis  tenerioribus ,  maxime  post 
somnum  nocturnum  stria  prominula  e  canthis 
oculi  ad  corneam  procurrens  et  e  pressione 
marginum  palpebralium  orta  conspicitur. 

14-  Sensibilitas  conjunctivae  ex  duratio- 
ne  temporis  colligitur,  quo  oculus  apertus  ae- 
rem  adluentem  quin  firmetur  sustinet.  Re- 
spectus  in  hoc  experimento  habendus  est  prae- 
ter  ckemicam  aeris  indolem  etiam  ejus  tem- 
teraturae,  ut  appareat  quantam  differentiam 
frigidus  et  tepidus  in  eodem  subjecto  sit  ha- 
biturus. 

Ubi  sensibilitas  minor  est,  aeris  actio 
sufflando  extollatur.  Hoc  saepe  modo  magis 
regimen  mentis  in  corpus  quam  ipsa  sensibi- 
litatis  ratio  evincetur. 

J5-  Hoc  mentis  in  corpus  regimen  ma- 
gis  adhuc  apparet,  dum  oculo  aperto  repente 
digitus  appropinquatur,  quem  si  oculu's  immo- 
tus  perduraverit  strenuus  dicatur,  animoque 
bene  obtemperans.  Haec  quamvis  ludicra  vi- 
deantur,  et  nonnisi  pueris  usitata,  physioldgus 
tamquam  diagnostica  momenta  non  despiciet. 

16.  Quam  abundans  latice  suo  lacryma- 
rum  sit  glandula,  variis  quoque  irritamentis 
externis  iaquiri  pote^t.  Optime  huic  scopo 
inserviet  ajt  ammonium  fluidum  aut  carbonas 
ammonii  aut  pulvisculus  subtiliss-imus  saccha- 
ri  oculo  inflatus.  Ejus  cum  plexibus  cordis 
sympathiam  fors  observando  assequi  non  vero 
experimcntis  indagare  licet. 

17.  Puncta  lacrymalia  suapte  jam  libero 
.oculo  sese  offerunt.  An  aperta  an  obstipata 
sint,  optime  experimur  ubi  naso  et  ore  clau- 
so  aerem  exspirando  vehementius  ad  spiracu- 
la  compellimus,  ubi,  cum  aperturae  nullae 
aliae  pateani    per  canaliculos'  lacrymales,  at- 

que  adeo  per  puncta  ip«a  tenui  sibilo  protru- 
ditur  digitoque  ofbvenienti  tamquam  sufflatus 
frigidiusculus  sentitur. 

l8-  Membrana  nicititans  optime  obtutui 
patefit,  ubi  oculus  quantumquantum  fieri  pot- 
est,  ad  canthum  externum  convertitur  paullu- 
lumque  digitorum  apicibus  palpebrae  dimo- 
ventur. 

19.  Caruncula  lacrymaKs  et  lacus,  glan- 
dulae  meibomianae  earumque  ekstomoses,  in- 
terna  facies  palpebrarum,  ciliorum  pili,  eorum 
longitudo  dispositio  et  numerus,  superciliorum 
situs  atque  forma,  haec  omnia  sponte  offerun- 
tur  oculo.  Indoles  quoque  cutis  externae  ocu- 
lum  ejusque  vicinia  obtegentis  ejus  teneritudo, 
tensio  aut  rugositas,  coloratio,  pororum  in  pe*- 
riorbita.  conformatio,  plicae  palpobrarum,  et 
rugae  quae  ociilo  connivente  ad  ejus  canthos, 
in  fronte  ad  malas  et  in  radice  nasi  oriun- 
tur,  nullatenus  sunt  praetervidenda ,  cum  aut 
pbysipgnomicos  characteres ,  aut  musculorum 
sub  cute  latentium  fabricam  enuntient. 

20.  Crassitudo  et  pelluciditas  corneae 
optime  observari  potest  lumine  candelae  obli- 
qua  directione  ad  oculum  posito,  ubi  imago 
flammae  ab  externa  simul  et  interna  superficie 
reflexa  (fig.  1.)  duplicata  apparebit,  quo  cras- 
sities  ejus  et  lumine  ex  internd  substantia  re- 
flexo  pelluciditatis  gradus  manifestatur.  Re- 
spiciendum  porro  ad  marginem  corneac  qui 
aut  diffluens,  aut  accuratius  ciicumscriptus  cer- 
nitur,  aut  jam  se  insinuante  vel  penitus  ef- 
formato  arcu  senili  includitur,  quorum  omnium 

ratio  praesertim  in  semiotice  humanae  vitae 
aetatum  habenda  est. 

21.  Albuginea  membranam  fibrosam  re- 
fert,  ex  cujus  itaque  habitu  de  constitutione 
totius  fibrosi  systemats  in  reliquo  corpore  jux- 
ta  pathologicam  et  physiologicam  individui 
indolem  judicium  conceditur. 

Ejui  albedo  quae  in  infantibus  ob  trans- 
parentem  chorioideam  aliquantulum  coerules- 
cens  apparet,  in  adultis,  vasibus  sanguiteris 
lutescit,  in  nonnullis  vero  individuis  insolito 
candet  et  quasi  cretacea  est,  in  diversis  hu- 
mani  generis  varietatibus  diversum  praeterea 
tingorem  attrahit.  Pelluciditas  albugineae  op- 
time  visui  offertur,  ubi  a  latere  canthi  exter- 
ni  oculi  candela  ardens  ita  locatur,  ut  flam- 
mae  lumen  oblique  in  bulbum  incidat  atque 
adeo  corneam  humoremque  aqueum  penetrans 
in  margine  corneae  ad  canthum  internum  col- 
ligatur,  ubi  tunc  ex  interna  substantia  albu- 
gineae  et  ex  anteriori  facie  iridis  reflexum 
formam  coni  lucentis  praesehtat  eujus  baais 
corneae  insidet,  acies  canthum  versUs  porrigi- 
tur.  (fig-  5.).  Ingruente,  nec  non  efformata 
varicolitate  oculi.  quae  plurimum  in  chorioi- 
dea  locum  obtinet,  livor  quoque  tum  topicus, 
tum  univerialis  albugineam  occupat  aut  exte- 
nuata  ejus  membrani,  aut  vasis  varicosis  sub- 
rtantiam  ejus  internam  perrepentibus.  Rubo- 
ris  quoque  variae  specie  s,  gradus,  et  loci  in 
diversis  inflammationum  formis  occurrere  coi|- 
•ueverunt.    In  summo  xeropnthalmiae  gradu 

albuginea  simul  cum  cornea  callosae  epider- 
midis  habitum  induit. 

22.  De  humore  aqueo  difficilis  est  in- 
quisitio.  Ejus  copia  ex  convexitate  et  duri- 
tie  corneae  dijudicanda  foret  nisi  adeo  esset 
arduum  convexitaterft  hanc  accuratius  determi- 
nare  atque  duritiem  persentiscere.  Limpidi- 
tas  humoris  aquei  et  pelluciditas  corneae  tur- 
bata  mirjime  quidem  latet  ubi  jam  ad  statum 
pathologicum  accedit,  oblique  cameram  ante- 
riorem  lustrantibus ,  quodsi  vero  minutiores 
jam  gradus  assignandi  sunt  ob  tam  exiguam 
hujus  liquidi  copiam  visu  vix  quidpiam  asse- 
quemur,  nisi  forsan  microscopium  validum  ita 
instruatur,  ut  lumine  ex  internis  oculi  aut  a 
lente  aut  ab  iride  reflexo  speculi  instar  illu- 
minantis,  quod  in  microscopio  objectis  suppo- 
nitur,  datum  sit  liquorem  intermedium  inqui- 
rere,  quod  omnino  apparatum  opticum  singu- 
larem  oculo  juste  ac  firmiter  applicandum  po- 
stularet.  In  subjectiva  visionis  sphaera,  tur- 
batio  humoris  aquei  halonibu*  coloratis  flam- 
mam  candelae  ambientibus  praesentatur  quo- 
modo  vero  hoc  criterio  gradus  turbationis  di- 
stinguantur  difficile  est  compertu,  quum  com- 
paratio  internarum  -sensationum  in  pluribus 
individuis  non  tam  expedite  institui  possit; 
id  vero  persuasum  habeo ,  si  quae  corpuscul» 
aut  fibrillae  aut  globuli  in  subjectivo  visionis 
ambitu  visuntur,  ea  locum  ante  lentem  habe 
re  non  posse,  horum  namque  imago  radiis  a 
latere  undique  ingruentibus  penitus  in  retina. 
deletur,  nisi  fors  eorum  magnitudo  relate  ad 

exilitatem  luminis  externi  tanta  sit,  ut  um- 
bram  sui  distinctam  in  pariete  nerveo  effor- 
mare  valeant,  ubi  tunc  maculae  in  luminis 
externi  imagine  conspicientur ,  quarum  tamen 
singularem  characterem  non  tam  facile  assi- 
gnaveris  quum  obstacula  in  cornea  in  lente 
et  in  humore  vitreo  similem  fere  effectum 
prodere  debeant. 

23.  Externa  iridis  lustratio  magnam  va-» 
rietatem  colorum   et  fibrosae    ejus  compagis 
offert.     Prae    caeteris   tres   et   coloratione  et 
«tructurcl  diversi  circuli  notandi  sunt.  Horum 
extimus    plerumque    obscurior   reliquis  atque 
aliquot  peripheriae  parallelis  fibrillis  plicisque 
notatus ;  medius  lucidior  est,  fibrillis  plicisque 
radialibus ;  internus  iterum  umbrosior  febrillis 
et  plicis  multo  adhuc  numerosioribus  ad  cen- 
trum  pupillae  convergentibus ,    quam  in  non- 
nullis  individuis  infundibuli  aut  crateris  forma 
ambiunt,  constituitur.   Fissuras ,  hiatus ,  plicas 
atque  recessus  iridis   optime   inquirimus,  ubi 
eam  exiguA  quantum  potest  flamma  a  latere 
illustramus.     Tunc  enim,  moto  paullatim  huc 
et  illuc  lumine ,  umbrosae  lucidaeque  «uperfi- 
cies  adeo  sese  excipient,  ut ,  armato  praeser- 
tim  oculo  imago   clarissima  vallium  jugorum- 
que  iridis  repraesentetur.    Tunc  etiam  infun-r 
dibuliforrnis   ille  iridis-  ad  pUpillam  recessus 
qualis  in  quibusdam   individuis   maxime  con- 
spicuus  est  clarissime  oculis  offeretur. 

Variae  quoque  observandae  sunt  dimen- 
siones  membranae  iridis  pupillam  inter  et  pe- 
ripheriam  ejus   exteriorem  ,   ubi  aut  pupillae 

circulus  hac  aut  illac  pressus  distractusque  ap- 
paret,  aut  peripheria  iridis  externa,  sirnul  cum 
corneae  perimetro  a  regulari  circuli  forma  ab- 
errat  plerumque  nonnihil  in  superiori  parte 
depressa.  Iridem  oculi  proprii  optime  exami- 
namus  dum  candelae  lumine  a  latere  posito 
lentem,  cujus  focalis  distantia  sit  dimidii  polli- 
cis,  adplicamus,  quo  anterior  iridis  facies  cla-. 
rissime  illustrata  vel  minimas  quidem  fibrillas 
plicasque  in  speculo  oblato  repraesentat.  Cla- 
rius  adhuc  rem  perscrutabimur  dum  micro- 
scopio  adjuti  cui  lens  illustrans  juste  affixa 
haereat  oculum  si  licet  alterius,  examini  sub- 
jicimus. 

24.  Irritabilitas  iridis,  atque  ejus  contra- 
ctilitatis  gradus  diversimode  investigantur.  Aut 
enim  luminis  et  umbrae  vicibus,  aut  obtegen- 
do  pculum  alterutrum,  aut  cernendo  in  pro- 
pinqua  remotiorave,  aut  denique  narcotici» 
quibusdam  uti  solutiohe  extracti  Belladonnae, 
Hyosciami  etc.  pupilla  ad  dilatationem  aut  co- 
arctationem  sollicitatur.  Rudiora  tentamina 
actionis  narcoticorum  in  iridem  quantum  ad 
usum  ophthalmiatricum  sufficit  jam  pridem  in- 
stituta  suut;  ast  ad  physiologicum  hujus  rei 
scrutinium  mensura  accuratior  xequiritur.  Di- 
versae  solutiones  ad  gradum  determinatum  cpn- 
centratae ,  bene  mehsurata  quantitate  in  di- 
versis  subjectis  applicandae  erunt  ut  justa 
ratio  irritabilitatem  inter  organi  et  intensiones 
actionum  inveniatur.  Itaque  etiam  iris  apud 
presbyopes  myopesve  observanda,  quum  visio 
in  distans  et  in  propinquo  dilatationibus  ejus 

et  contractionibus  cornitetur.  Tanta  certe  per 
aetates  et  sexus  et  per  individua  varietas  iri- 
dis  occurrit,  ut  si  quis  ornnes  ejus  formas  col- 
ligere  et  justo  ordini  subjicere  suscipiat  haud 
sterilem  laborem  experiatur. 

25.  Externa  chorioideae  indagatio  vix 
quidem  possibilis  est;  apud  infantes  tamen 
livore  lem  et  aequabili  per  albugineam  trans- 
paret,  quodsi  varices  adsunt  in  adultis  livore 
inaequali.  In  subjectiva  visionis  sphaera  chori- 
oideae  conformationem  ramificationibus  vaso- 
rum  pulsantium  quae  post  vehementem  cor- 
poris,  motum,  aut  pressione  oculi  laterali  vi- 
suntur  manifestari  autumo.  Huc  etiam  refe- 
rendas  existimo  maculas  nigras,  quae  non  ra- 
ro  aestatis  tempore  post  validiorem  corporis 
nisum  dum  v.  g.  scalae  numerosae  ascendun- 
tur,  subjectiva  visione  pexcipiuntur,  quas  tur- 
gentibus  chorioideae  venis  membranam  ner- 
veam  prementibus  caussari  opinor. 

26.  Pigmenti  conditio,  ejus  coloratio  aut 
ahquantus  pelluciditatis  gradus  subjectivae  vi- 
sioni  diversa  in  diversis  individuis  colorum 
obscurorum  affectione  manifestabitur. 

Quantum  momentum  habeat  eoloratio 
pigmenti  in  lucidas  umbrosasque  partes  ima- 
gims  in  retina  depictae  ex  analogia  camerae 
obscurae  tuto  colligere  licet,  ubi  si  linteo 
subtili  Bt  transparenti,  quod  reflectendis  radiis 
inservit,  loco  nigri  subtegiminis  aliter  colora- 
tum  substruitur,  unde  imago  in  linteo  reprae- 
sentata  vario  colore  afficietur.  Extemi  nem- 
pe  colores  colore   substrato  aut  elidentur  v.  g. 

ruber  viridi,  aut  obsolescent,  aut  ad  majo- 
rem  vivacitatis  gradum  evehentur,  partes  vero 
coloris  expertes,  illum  qui  in  recessu  est  in- 
duent.  Haee,  quamvis  mere  physica  sint,  ta- 
men  non  haesito  ea  ad  sensationum  etiam 
modificationes  explicandas  applicare,  neque  du- 
bito,  imaginem  quae  substrato  retinae  pigruen- 
to  varie  tingitur,  intuenti  etiam  animae  adeo 
tinctam  repraesentari. 

Albini  certe  imago  pigmento  pallescent.e 
etiam  tot'a  pallescit,  nec  dubium  est,  id  quod 
Acyanoblepsia  vocatur  visionis  phaenomenon, 
a  pigmenti  potissimum  colore  pendere,  inqui- 
sitione  anatomica  comprobatum  iri. 

Huc  etiam  refero  characterum  typogra- 
phicorum  nigredinem  purpura  tinctam ,  dum 
soli  occidenti  obversi  semiclusis  palpebris  lec- 
tionem  instituimus ,  ubi  radii  per  cutim  et 
membranas  oculi  oblique  penetrantes  retinam 
et  pigmenturn   rubore  afficiunt. 

Haiid  absurdum  mihi  videtur  nigredinem 
in  diversis  individuis  prout  auf  caesiis  aut  gri- 
seis  nigrisve  oculis  mveniuntur  variam  quoque 
apparere ;  quamvis  quae  mere  subiectiva  in- 
tuitjone  persentiuntur  objectivae  mensurae  et 
conrparationi  subjicere  permissum  non  est. 
Fors  ut  Cyanometer  ad  coeruleum  coeli  colo- 
rem  indagaudum  adhibetur,  melanometer  ali- 
quis  construendus  esset,  cujus  nisi  fallor  corn- 
munis  mensura,  nigredo  assumeretur,  quae  be- 
ne  obtectis  oculis  praesentatur;  at  vix  haec 
quidem,  quum  facile  phantasmatibus  diversis 
et  nebulis  afficiatur 

2  7-  Capsula  lentis  tam  subtilis  quidem, 
atque  lenti  adeo  juncta  est,  ut,  nisi  in  statu 
morboso,  externam  ejus  superficiem  ab  illa 
lentis  vix  distinquas.  Quae  itaque  sequenti- 
bus  adferimus,  de  communi  quasi  earum  su- 
perficie  intelligendum.  Si  lumen  candelae  di- 
stantiS.  fere  sex  pollicum  ab  oculo  individui 
cujusdam  ita  collocamus,  ut  flammula  quae  in 
cornea  repraesentatur  nobis  e  regione  axis  o- 
culi  sitis-  intra  circulum  pupillae  ad  periphe- 
riae  quandam  partem  adpareat,  tunc  in  pupil- 
ld  e-  diamet.ro  adhuc  rninor  flammula  ast  ob- 
versa  luminisque  languentis  in  recessu  micans 
apparebit,  quam  a  posteriori  lentis  facie  re- 
flexam  facili  conjectura  concludemus ,  compa- 
ratione  in  lente  vitrea  instituta.  (vid.  fig.  2.). 

Anteriorem  lentis  faciem  et  partim  in- 
tetnam  ejus  substantiam  nisi  admodum  limpi- 
da  sit,  visui  sistemus,  si  cftadelae  lumen  ob- 
lique  pupillam  inspicientes  ex  opposito  a  la- 
tere  oculi  ita  collocamus,  ut  lineae  ab  oculo 
spectante  et  a  candelae  lumine  ad  pupillam 
ductae  angulum  obtusum  constituant ;  tunc  ob- 
longa  flammae  imago  repraesentatnr,  quae  cum 
erecta  sit,  a  convexd  facie  lentis  refiexam  es- 
se  indicat.  (fig.  30-  Quodsi  lentis  substantia 
aliquantulum  turbata  est,  tunc  illa  flamrnae 
imago  ex  internis  iterata  r^ilexione  promanans 
lcunine  pallido  difSaente  ex  una  alterave  parte 
ciagitur. 

Ambas  hasce  methodos  superficies  lentis 
spectandi  haud  abs  usu  in  inquisitione  thera- 
peutica  fore  autumo,  praesertrm  ubi  agitur  de 

rigidi  distinctione  affectionis  aut  capsulae  aut 
internae  lentis  substantiae  aut  posterioris  ejus 
faciei  membranaeque  vitreae  instituenda.  Ex 
acciirata  mensura  flamrmtlarum  lentis  in  viven- 
te,  formam  ejus  atque  ad  aciem  visus  relatio- 
nem  nimiura  operosum  et  inconstans  quamvis 
mathematico  examini  non  inaccessum  foret. 

Lentis  recessum  a  margine  iridis  ex  um- 
bra  quae  in  ea  ab  iride  formatur  atque  ex 
seriori  maturiorive  imaginis  flammeae ,  promota 
aut  remoti  candeld,  ingressu  colligere  quodam- 
modo  licitum  est.  (fig.  4.). 

28-  Limpiditas  vel  turbatio  corporis  vi- 
trei  externe  ex  nigredine  pupillae  ^  aut  integrd 
aut  nebulosa  cognoscitur,  distinctis  obliqua  jn- 
spectione  et  illuminatione  juxta  methodos  pri- 
us  adnotatas,  quae  humori  aqueo  aut  lenti 
pertinent. 

Ast  cavum  quoque  oculi  ubi  corpus  vitreum 
residet  justa  methodo  inspicere  casu  mihi  datum 
est,  dum  perspiciliis  myopum  armatus,  canis 
oculum,  candelae  lumine  a  tergo  ejus  e  longin- 
quo  lucente,  eo  scopo  inquisivissem ,  ut  de  na- 
tura  splendoris,  qui  non  raro  ex  canum  felium- 
que  oculis  mjro  modo  promanat,  edocerer.  En  I 
quoties  certa  directione  oculum  caniculi  inspe- 
xissem,  lurnen  illud  percellens  apparebat,  do- 
nec  fontem  invenirem  lumen  e  cavitate  vitri  in 
interna  oculi  reflexum  xndeque  iterum  retrofle- 
xum.  Eodem  statim  in  hominibus  experimen- 
to  repetito  idem  phaenomenon  oblatum  est,  pu- 
pilla  namque  integra  laeto  aurantio  colore  lu- 
cebat.     De  sede  adhuc  luminis  reflexi  in  dubio 

versans  oculum  artificialem  conficiendum  curavi, 
cujus  cavum  aqua  limpida  aut  diversis  gradibus 
turbida  repletum  posteriorem  parietem.simulque 
liquidi  substantiam  reflexo  lumine  referebat. 

Jam  itaque  nulla  fere  oculi  membrana  aut 
substantia-  interna  liquidi.,  lumini  rite  reflexo 
oculoque  inspicienti  latebit,  quae  si  practici  an- 
xiam  fere  physiologorum  inquisitionem  spernen- 
tes  non  despicient  aut  perhorrescent  non  sine 
usu  in  oculorum  Diagnostica  invenient. 

In  visione  subjeotiva  plura  adhuc  phaeno- 
mena  occurrunt,  quorum  eonditiones  organicas 
in  corpore  vitreo  residere  persuasum.  mihi  est. 

imo.  Globuli  et  fibrillae  marginibus  pa- 
rallelis  alternatim  lucidis  et  obscuris.  notatae, 
diversae  flexionis  et  innodationis,  quae,  per  exi- 
guum  foramellum  in  oppositam  lucidam  latam- 
que  superiiciem  spectando,  aut  per  lentem  oculo 
plurirnum  appropinquatam  intuendo  in  objectum 
quoddam  minutum  lucidum  v.  g.  iu  flammulam 
candelae  remotam,  visuntur  ,  et  quae  oculo  aut 
violentius  contorto  aut  capite  nutante  aut  in  par- 
tes  converso,  locum  et  figUram  mutant  donec 
iterumin  statum  quietis  redeant,  in  corpore  vi- 
treo  certe  resident. 

Phaenomena  que  referunt,  nil  nisi  umbrae 
sunt,  quae  a  fibrillis  vasisque  aut  emortuis  aut 
parasitico  modo  enati9  formantur,  et  quae  libere 
in  corporis  vitrei  cellulis  fiuctuant  ita  ut  earum 
substiliores  juxta  leges  opticas  locum  retinae 
propinquiorum,  grandiores  vero  remotiorem  ob- 
tineant.  Ut  appareant ,  necessario  requiritur  , 
ut  radii  quarrtuttl  I  Sfieri  potest  ex  unico  puncto 

promanent,  ne  tam  exiguae  umbrulae  vel  par- 
cissima  laterali  luce  irradiatao  expallescant  i 
ideoque  apparatu  opus  est,  qui  lucem  arceat  et 
diffringat.  Inde  quo  remotius  objecta  haec  qua- 
liacunque  sint,  aut  vasula  aut  fibrillae  a  retinae 
pariete  versantur,  eo  parcior  lux  requiritur,  eo 
rigorosius  omnis  ejus  influxus  lateralis  arcendus, 
eo  minutius  foramellum  adhibendum,  quod  con- 
trarium  in  illis  obtinet,  quae  retinae  parieti  pro- 
xime  sita  sunt,  cum  vix  lumen  aliquod  tam  ob- 
lique  a  latere  ingruere  in  oculum  valeat,  ut  um- 
brulam  penitus  evanescere  faciat,  inde  jam  su- 
perficiem  non  admodum  splendentem  v.  g.  coe- 
lum  nubibus  obductum  inspicientes  globulos  et 
lineas  prius  allatas  observamus. 

2do.  Etiam  illi  quos  Steinbuch  primus  ob- 
servavit  sanguinique  adscripsit,  globuli,  mea 
quidem  opinione  in  corpore  vitreo  locum  occu- 
pant,  et  quidem  membranae  nerveae  proximi, 
quo  solo  fieri  potest  ut  quamvis  exilissima  sint 
haec  corpuscula  umbrulas  tamen  suas  aut  focos 
lumine  temperato  illustrata  in  proximo  retinae 
pariete  effingant.  Optime  hos  globulorum  tor- 
rentes  hyemis  tempore  observare  licet,  dum  aut 
campum  nivibus  obtectum,  aut  coelum  nivosis 
nubibus  obvolutum  diutius  intuemur. 

Ad  experimenta  visionis  nunc  allata  bene 
instituenda,  ante  omnia  superficies  lata  luce  lan- 
guente  lustrans  requiritur  quae  ut  facile  praesto 
sit,  intueamur  flammam  candelae-  lente  majori 
cujus  focus  sit  duorum  aut  trium  pollicurn  ex  ea" 
distantia,  qua  lumen  quo  dilatatUm  magis  eo  mi- 
tigatius  cernitur.    Pauxillo  tunc  tempore  omnis 

visionis  sphaera  globulis  fibrillis  filisquc;  nodosis 
ita  implebitur,  ut  mirum  fere  videatur,  quonatn 
modo  objecta  externa  locum  adhuc  inveniant 
impertuvbato  lumine  retinam  attingendi. 

3tio.  Halones  et  irides  quas  non  raro  can- 
delarum  flammas  circumdare  e  justis  distantiis 
observamus  an  in  humore  aqueo,  an  in  vitreo, 
aut  nonnunquam  in  corpore  crystallino  resideant 
difficile  est  dijudicatu.  Subjectivas  plane  esse, 
vel  ex  eo  apparet  quod  confestim  dispareant 
dum  imago/flammae  digito  in  visionis  axim  por- 
recto  obtegitur,  quodhaud  ita  contingit  in  luna 
aut  sole  halonibus  cireumvallatis ubi  causa in 
atmosphaerae  vaporibus  quaerenda. 

2  7.  Inquisitio  membranae  nerveae,  nisi 
forsan,  prius  allata  illustratione  corporis  vitrei, 
nulla  signa  objectiva  offert,  eo  tamen  major  tur- 
ma  eorum  occurrit,  quae  subjectivis  sensationi- 
bus  distinquuntur.  Opus  esset,  ut  in  diversis- 
simis  mdividuis  magnus  ille  phaenomenorum 
subjectivorum  numerus  investigetur ;  quamvis 
plurimis  vix  facultas  adesse  videatur  phaenome- 
na  illa  rite  observandi  aut  veritati  consensaneo 
modo  enuntiandi,  eo  minus  organa  sua  diffici- 
lioribus  quamvis  innoxiis  experimentis  amore 
scientiarum  ultro  subjiciendi.     Indaganda  erit 

d)  Retinae  sensibilitas  aut  sub  vividiori 
autsub  minus  intenso  lumine,  indngandutn  quo 
luminis  gradu  quo  tenebrarum  objecta  certae 
magnitudinis  adhuc  distinquuntur,  quantuiu  lu- 
minis  splendorem  sine  occoecatione  oculus  suf- 
Jferre  valeat. 

b)  Diversa  quoque  in  diversis  adest  facul- 
tas,  imagines  illas  adventitias  animadvertendi, 
quae  post  intuitionem  colorum  oppositis  et  qua- 
si  polaribus  rationibus  iu  oculo  provocantur,  et 
tempore  quoque  notando  vestigia  sui  relinquunt. 

e)  Lucida  in  oculo  phaenomena  quae  gal- 
vanica  actione  gignuntur  eo  vividius,  eoque 
minori  apparatu  provocaripossunt,  quo  quis  ner- 
vorum  systema  sensibilius  ad  experimentum  af- 
ferat.  Maximam  hic  difficultatem  obtrudit  con- 
stans  et  certa  galvanismi  mensura  in  qud,  tam- 
quam  canone  individuorum  diversitas  compareat. 

d)  Quae  pressione  bulbi  phaenomena  eli- 
ciuntur,  facillima  sunt  et  a  quovis,  nisi  praeoc- 
cupatae  opiniones  obstent  aut  timor  officiat,  si- 
ne  omni  discrimine  oculi,  intuitioni  internae 
praesentari  possunt. 

e)  Scintillas,  et  circulum  igneum  quae  re- 
pentina  oculi  in  latus  externum  conversione? 
tempore  praesertim  matutino  in  obscuro  cernun- 
tur,  vix  quisquam  erit  qui  non,  etiamsi  obiter 
aut  casu  fortuito,  observaverit. 

f)  Subtiliorem  jam  attentionis  aciem  et 
praegressi  exercitii  vires  requirit  observatio  fi- 
gurae  vasculosae  quae  mea  quidem  opinione 
venacentralis  retinae  estet  quaetunc  visioni  op- 
time  sistitur,  dum  lumen  candelae  in  circumfe- 
rentia  sphaerae  visoriae  lento  motu  circumferimus. 

g)  Etiam  visionis  directae  et  obliquae  in 
diversis  individuis  facultatem  attentioni  subjice- 
re  oportet,  quum  ex  ea  arctior  aut  laxior  psy- 
ches  cum  organo  sensorio  nexus  patefiat. 

2  8-  Haec  atque  hujusmodi  phaenomena 
quae  omnia  enumerare  longum  esset  et  quae 
alium  justius  locum  occupant,  in  examine  phy- 
siologico  non  sunt  negligenda.  Ast  relatio  ocu- 
li  principalis  obversatur  cum  centrali  cerebri  vi 
seu  anima.  Oculus  non  interrupta  illa  cum  ce- 
rebro  relatione  praecipuum  phantasiae  organon 
videtur. 

Quo  majori  cum  enc-rgia  oculus  ab  anima 
penetratur,  quo  intimiori  mentis  attentione  il- 
lustratur  et  conscientiae  lumine  imbuitur,  eo 
celerius    atque   clarm6  diversitas  intuitionum 
oculo  oblata  in  unitatem  perceptionis  colligetur, 
eo  magis  sensus  isthic  ad  organon  quasi  cogitandi 
extolletur.     Sublimior  iste  et  ad  spiritus  digni- 
tatem  accedens  oculi  character  jam  ultro  obser- 
vatoribus  offertur ,  dum  obtutum  oculi ,  liberam 
ejus  et  consultam  mobilitatem ,  justam  et  suos 
scopos  penetrantem  directionem,  attentione  no- 
stra  colligimusjunde  facili  opera  visionem  acrem 
firmam  et  bene    consciam,    a  hebeti  vaga  et 
obscuradistinquere  licet.     Quam  mirus  concen- 
tus  inter  visionis  motum,  et  alias  corporis  auto- 
craticas  motiones  intercedat,  non  raro  in  artifici- 
bus  musicis,  scenicis  aut  plasticis  non  sine  ad- 
miratione  cernimus,    nec  non  despicienda  est 
par  habilitas  in  gymnasticis,    venatoribns,  aut 
variae  sortis  opificibus ,  ubi  diversissjma  oculos 
inter   manusque   associatio  peritiae  facilitatis- 
que  in  opere  arduo  fons  uberrima  habetur.  Qui 
majori  in  re  medica  experientiae  penu  instructi 
sunt,  facile  physiologicis  semiologiae  momentis 
pathologica  quoque  adjungent,  ut  cum  una  na- 

tura  sit  unde  phaenomena  vitae  sanae  morbosae- 
que  procedunt,  una  etiam  de  ejus  essentia  sit 
inquisitio,  et  quemadmodum  in  spectandis  obje- 
ctis  lucidas  partes  umbrosarum  vicinio  clarius 
distinquimus ,  ita  pathologica  physiologicis  et 
vicissim  illustrata  laetam  in  animo  et  speciosam 
imaginem  sui  effingant. 


IV.    De  examine  physiologico  externo 
systematis  cutanei. 

Liceat  mihi  porro  sequentibus  accuratiori 
inquisitioni  subjicere  praecipua  momenta ,  ad 
quae  in  observando  systemate  cutaneo  individui 
cujusdam  attentio  dirigenda  est. 

Principalia  objecta,  quae  nobis  hoc  in  ope- 
re  occurrunt  sunt ,  cutis  externa,  pili  ungues- 
que,  et  partes  illae  rriembranae  muciparae,  quae 
diversis  orificiis  cum  externa  superficie  commu- 
nicant. 

I.  Cutis  externa  sensu  tactus  explorata, 
mollis  est  vel  dura,  humida ,  unguinosa,  visci- 
da,  vel  sicca,  tepens  aut  frigida,  elastica,  rigens, 
aut  pastacea,  laevis  autaspera,  laxa  vel  tensa, 
ductilis  vel  stricta.     Hae  proprietates  in  quovia 
individuo  gradu  et  re,  diversimode  combiriatae 
aut  in  diverso  actionis  vitalis  statu  varie  modifi- 
catae  inveniuntur,  ad  quae  attendendum  ut  inde 
peculiaris  character   eruatur  unde  diversorum 
temperamentorum,  constitutionum,  aetatum  se- 
xuum  imo  stirpium  et  nationum  aliqua  saltem. 
ex  parte  discrimina  patefiant.    ln  hoc  inquisi- 

.tionis  munere  ante  omnia  ipsius  tactus  organi, 
manus  nostrae  ratio  habenda ;  nam  ubi  occal- 
luit,  aut  ubi  contrectantis  motus  admodum  ve- 
hemens  est  ob  mUsculorum  infrenatum  robur, 
aut  ubi  attentio  ad  subtilissimos  resistentiae 
modos  percipiendos  non  exercitata  est,  tunc  et- 
iam  mollitiei  aut  duritiae^  elasticitatis  aut  rigo- 
ris ,  et  caeterarum  cohaesionis  modificationum 
clara  sensatio  non  obtinetur. 

Quum  caloris  aut  frigoris  affectio  relativum 
tantum  valorem  possideat  prout  nempe  tempera- 
tura  corporis  nostri  et  objecti  externi  diversa  sit, 
inquisitio  inde  vel  nonnisi  sub  normali  etcom- 
munissimo  caloris  gradu  manus  contingentis  in- 
stituatur,  aut  exercitatio  eo  dirigenda,  ut  sub 
quovis  gradu  de  temperatura  objecti  recte  asse- 
rere  discamus,  et  adeo  pluribus  quasi  scalis  in- 
structi ,  ea  quae  diversa  sentiuntur,  ast  revera 
non  sunt  judicio  firmo  compensentur.  Siccitatis 
aut  humiditatis,  unguedinis  aut  viscositatis  et 
plurimum  ejusmodi  qualitatum  accurata  percep- 
tio  requirit,  ut  ipsum  organon  nostrum  ab  iis- 
dem  immune  sit,  ne  proprietates  quae  ad  subje- 
ctum  pertinent,  cum  objectivis  commisceantur. 
Ubi  enim  manus  sudore  madet,  aut  viscida  est, 
aut  siccitate' rigescit ,  mirum  non  est  fallax  de 
notis  objecti  judicium  institui  debere.  Juvat 
quoque  ubi  dubiurh  occurrit,  pronam  per  vices 
et  supinam  manum,  immo  iinguium  superficies 
in  auxilium  vocare. 

2.  Inter  caetera,  quae  cutis  offert  signa, 
color  maxime  conspicuus  est,  et  plerumque  in- 
vitis  jam  nobis  obtruditur.    Attendendum  pri- 

mum  ent  generatim  ad  coloris  diversitatem, 
quam  humani  generis  varietates  offerunt,  dein 
quae  ex  earum  mistione ,  generatione  quasi  hi- 
brida,  oboritur.  Innumerae  hic  etin  subtilissi- 
mas  dilutae  modificationes  inveniuntur  colorum 
species ,  quas  vix  quidem  enuntiare ,  pictoris 
tantum  expertissima  manu  adumbrare  conces- 
sum  erit. 

EtiamLeucopathia  quae  per  omnes  humani 
generis  stirpes  diversissime  modificata  occurrit, 
attentionem  physiologi  deposcit.  Nec  satis  est 
observasse  eam ,  qualis  characteribus  eminenti- 
bus  in  nos  impetit ,  sed  minores  etiam  deviatio- 
nes  identidem  occurrentes,  quae  ad  eam  accedunt 
studio  nostro  sunt  persequendae. 

Leucopathiae  forsan  nomine  et  re  oppone- 
re  liceret  melanopathiam,  quarum  gradus  medii 
saltem  in  stirpe  caucasica  flavicomis  (  Slonbe  ) 
et  nigricomis  (  fQtuntttt  )  designantur. 

Ast  cutis  ille  habitus  qui  solo  oculornm  ju- 
•dicio  discernitur,  non  colore  tantummodo  ab- 
solvitur;  concurrunt  in  eo  superficiei  externae 
glabritas  et  rugis  minutissimis  poris  et  promi- 
nentiis  notatio  qua  diversae  lucis  et  umbrarum 
vices  praesentantur  ;  pelluciditas  porro  ac  inter- 
na  luminis  flexio  ,  quo  ita  dictus  color  lOcalis 
constituitur,  et  qui  pro  diversa  cutis  textura  et 
statu  ejus  vitali  certe  diversus  est,  attentionem 
non  effugiat;  inde  etiam  in  sexibus,  aetatibus, 
constitutionibus  et  temperamentis  tam  varius  co- 
lor  occurrit,  quorum  experientiam  si  nullus 
alius,  certe  pictores ,  qui  nomine  hoc  revera  di- 
gni  sunt,  lubentes  comprobabunt ,  quum  hac  in 

re  oranino  non  parum  desudaverint.  Etiam  diver- 
sae  et  singulae  regiones  systematis  cutanei  pecu- 
liari  colore  imbutae  reperiuntur.  Jam  enim. 
partes  aeri  et  luci  expositae  saturato  magis  tiri- 
gore  ab  iis  distinctae  sunt,  quae  tegumentis 
continuo  foventur;  partes  vero  aliae  magis  pel- 
lucidae  quemadmodum  in  temporibus,  periorbi- 
ta,  collo,  ulnis  atque  mammis  venarumvenula- 
rumque  vestigiis  not&ntur,  genae  vero  et  palma- 
rum  piantarumque  facies  internae  arterioso  ma- 
gissanguine  tinctae  esse  videnturj  areolaeinam- 
marum,  regiones  ani  et  genitaliura  quae.  jamad 
membranas  muciparas  accedunt  obscuriori  colo- 
re  imbuuntur;  varius  denique  status  fluidorum 
corporis,  qui  aut  bile,  aut  pituita,  aut  sanguino, 
aut .  melanosi  quadam  cutem  afficit  vario  etiam 
colore  manifestatur. 

3.  Cutis  quoque  odor  in  inquisitione  phy- 
«Sologica,  rion  negligendus  est.  Quemadmodum 
jiullus  alius  sensns  varietate  s-ensationum  speci- 
fiicarum  adeo  abundat  quam  odoratus  >  ifa  profe- 
cto  certitudine  quadam  eoncludere  licet,  innu- 
meras  adesse  pro  diversis  oationibus  immo  indi» 
viduis  odorum  modificationes,  quorum  canis  sa- 
gacitas  verax  nobis  testis  est. 

Ast  mirum,nullum  alium  sensum  adeo  ne- 
glectum  atque  contemptum  jacere  quam  odora- 
tum,  quijam  in  communi  vita  pudoris  quasi  pal- 
lio  obvelatus,  imraerito  hoc  despectu  ad  scien- 
tiarum  usque  repagula  persequitur. 

4.  Non  minori  attentione  dignae  sunt  pe- 
culiares  cutis  sensationes  quae  nonnisi  inquilli- 
na  heautascopia  eruuutur,    Huc  pertinent  ca- 

loris  aut  ardoris,  frigoris  aut  algoris  sensus,  hor- 
ripilationes,  myrmecismus,  pressio,  stupor,  pru- 
rigo,  sensibilitas  adaucta  aut  imminuta,  variae 
dolorum  pungentium  stringentium  vellentium 
etc.  species  quae  aut  cutim  universain  aut  partes 
obsident ,  quae  accurate  sensu  interno  percepta 
clare  et  justis  terminis  comparationibusque  ad- 
hibitis  communicentur. 

5.  Jam  ab  hisce  mere  sensualibus  cutis 
proprietatibus  transgredior  ad  organicam  ejus 
conformationem.  Primum  quod  hic  ocCurrit 
epidermis  est.  Notantur  in  hac  pori  et  tubercu- 
la,  valleculae  diversimode  tortae,  rugulae  atque 
sulci  majores. 

An  revera  pori  in  epidermide  existant,  lis 
adhucdum  inter  auctores  teriturj  ego  quidem 
poris  eam  pe-rtusam  esse  existimo,  qui  tamen  6b 
elasticitatem  substantiae  ita  occlusi  sunt,  ut  ex- 
sudanti  quidem  atque  a  tergo  protruso  humori 
pateant,  nullatenus  vero  oculo  aut  nudo,  aut  ar- 
mato  perspicui  sint.  Simile  pbaenomenon  fa- 
cile  comparatur,  dum  exscissam  membranulam 
gummi  elastici  subtili  acu  pertundimus,  ubi  qui- 
dem  in  superficie  utraque  fossula  conspicua  est, 
canalis  vero,  etiamsi  in  minutissimas  lamellas 
disscindatur  nullatenus  apparet.  Ita  quoquein 
epidermide  nil  nisi  fossulae  in  externa  superficie 
visuntur,  quas  tamen  canaliculo  fluidis  permea- 
bili  juhctas  esse  sudor  atque  suctio  sanguinis 
immo  ejus  emanatio  spontanea  demonstrant. 
Distinctissime  vero  fossulae  isthaec  in  vallecula- 
rum  striis  gyrisque  visuntur,  quibus  internae 
plantarum  manuumque  plagae  obsitae  sunt,  un- 


4o 

de  sudoris  gutlulas  nudo  etiara  oculo  videndas 
exprimore  fas  est.  Notandum  de  his,  pluritnas 
earum  in  provectiori  senio  occlusas  iuveniri, 
quod  alioquin  functionis  cutaneae  majorem  tunc 
torporem  demonstrat  et  explicat.  Magnitudo 
meatuum  sudoriferorum  in  diversis  cutispartibus 
diversa  est.  Jam  in  malis  et  fronte  satis  magni 
inveniuntur  ubi  fere  ad  cryptas  mucosas  et  se- 
baceas  accedunt,  in  periorbita  papillas  fere  con- 
stituunt,  ad  radices  pilorum  in  pliculis  stellatis 
unde  emergunt  numerosissimi  inveniuntur. 
Directio  eorum  plerumque  perpendicularis  est, 
nisi  ad  unguium  radices  ubi  oblique  ad  apices 
procurrere  videntur.  Nullibi  interna  epidermi- 
dis  compages  adeo  crasso  modo  oculis  obtruditur, 
quam  in  verrucis,  quae  ut  cumulus  tubulorum 
parallelium  concretorum  lympham  vel  sangui- 
nem  vehentium  offeruntur.  (fig.2l.) 

Epidermis  praeterea  textura  sua  ad  Hydro- 
phanem  aut  Pyrophanem  mineralogorum  acce- 
dere  mihi  videtur,  quo  fit,  ut  aut  vaporibus  at- 
mosphaerae  aut  emanationibus  sanguinis  conti- 
nuoimbuatur,  qua  transspiratio  cutanea  et  re- 
sorptio  ab  externis  perficitur.  Et  revera  vix 
quisquam  erit,  qui  de  hac  epidermidis  indole 
convictus  non  sit,  quura  eam  in  proprio  corpore 
mox  humore  tumidulam  et  quasi  maceratam  mox 
siccam  et  aridam  inveniamus. 

Rugulae  in  variis  cutis  partibus  diversae 
offeruntur.  Harum  magnitudo  et  directio  valde 
diversa  est,  et  flexuris  artuum  correspondet. 
Quaedam  earum  cum  pilorum  radicibus  ubi  qua- 
si  in  centro  concurrunt  in  relatione  versantur 

nec  non  motus  eorum  dum  horrore  elevantur  fa- 
cilitant.  Ejusmodi  plicularum  per  universam 
cutis  superficiem  formas  et  modificationes  de- 
scribendas  anatomia  suscipiat. 

In  plagulis  quae  inter  rugulas  istas  sitae 
sunt  tubercula  minutissima  visuntur,  quae  nil 
sunt  nisi  porulorum  chcumvallationes  et  crate- 
res.  Liceat  quoque  mentionem  facere  sulco- 
rum  majorum  qui  in  internis  palrnarum  plagis 
inveniuntur.  Notandi  sunt  praecipue  quod  olim 
doctrinae  vanae  Cheiromantorum  origem  dede- 
rint.  Eos  diversis  motuum  modis  ad  quos  ma- 
nus  digitique  conformantur  determinari  nemo 
non  dubitabit,  exinde  etiam  diversa  et  his  con- 
forraia  nanGisci  possunt  nornina.  Quare  in  ge- 
nere  distinquo  lineas  oppositionis,  abductionis, 
adductionis,  extensionis  et  flectionis.  In  spe- 
cie  sequentes  recenseri  merentur :  l)  Linea 
oppositionis  pollicis  (fig.  6.  lit.  a)  (a 
cheiromantis  vitalis  dicta)  quae  minorum  mus- 
culorum  pollicis  prominentiam  ambit.  2)  Hanc 
parallela  fere  directione  sequitur  linea  adduc- 
tionis  pollicis  (lit.  b)  (linea  Martis.)  3) 
Linea  abductionis  digiti  minimi  sub 
hujus  radice  in  margine  manus  externo  sita  est 
(lit.  c  )  (linea  matrimonii  cheiromantis.)  4) 
Linea  occlusionis  digitorum  trium  ul- 
narium  (lit.  d  )  (linea  mensae)  quae  dum  in- 
dice  quidpiam  demonstramus,  flexione  digitorum 
reliquorum  in  plicam  agitur,  quam  ideo  indi- 
cantem  appellaverim.  5)  Linea  manus 
clausae  (lit.e)  (linea  naturalis)  quae  indi- 
canti  fere  parallela  transversa  directione  rne- 

diam  manum  percurrit.  6)  Linea  flexionis 
digitorum  annularis  et  medii  (lit.  f) 
(linea  Veneris)  quae  in  quibusdam  individuis  ra- 
diceshorumcircum.it.  7)  Linea  flexionis  in 
carpo  (lit.  g)  (linea  Rascetta).  8-  Lineae 
eppositionis  digitorjim  trium  ulna- 
rium  (lit.  h)  quae  caeteris  minus  conspicuae 
sunt  et-a  carpo  ad  radicem  mdicis  atque  medii 
parallela  fere  cum  linea  oppositionis  pollicis  di- 
rectione  procurrunt  (cheiromantis  lineae  hono- 
ris  et  fortunae  dicebantur).  9.  Lineae  denique 
extensionis  qnae  in  articulationibus  digito- 
rum  dum  intenduntur  fortius  frequenter  et  lon- 
gitudinaliter  protensae  visuntur.  Harum  linea- 
rum  quaedam  analogae  etiam  iu  planta  pedis  in- 
veniuntur,  quamvis  hujus  mobilitas,  pro  scopo 
suo,  magis  limitata  inveniatur.  Etsi  non  negem 
hisce  lineis  physiognomicum  etiam  inesse  quem- 
piam  significatum  quum  manus  instrumentum 
sit  praecipuum  humani  laboris,  atque  diversi 
motus  modi  ad  quos  destinata  est  ad  internam 
quoque  individui  dndolem  indeque  sequentes  vi- 
tae  casus  conjecturam  facere  perhibeant,  parum 
tamen  et  vix  quidpiam  veritatis  in  elieiromanto- 
rum  placitis  adesse  persuasum  habeo  et  eorum 
operam  augurum  et  haruspicurn  ex  volatu  avium 
intestinorumque  motibus  vaticiniis  aequiparan- 
dam  existimo. 

Mira  vallecularum  tangentium  in  interna 
parte  manus  pedisque,  praesertim;in.  digitorum 
extremis  phalangibus  dispositio  flexuraeque  at5 
tentionem  jam  nostram  in  se  trahit.  In  genere 
quidem  mentio  eorum  seroper.  aliqua  fit  iu  om- 

m  Physiologiae  aut  Anatomiae  compendio;  ast 
in  organo  tanti  momenti  quemadmodum  manus 
humana  est,  quae  non  modo  diversissimis  moti- 
bus,  sed  praecipue  sensui  tactus  inservit,  nulla 
inquisitio  adeo  minuta  esse  poterit,  quae  in  ul- 
teriori  hujus  organi  cognitione  grati  quidpiam 
non  afferat.  Ego  hucusque  post  observatiohes 
innumeras  novem  potissimum  varietates  flexura- 
rum  inveneram  ad  quas  valleculae  tactui  iKser- 
vientes  in  interna  parte  extremae  digitorum 
phalangis  disponuntur. 

Has  pressis  terminis  eferam ,  reKqua  ico- 
nes  explicabunt. 

1)  Flexurae  transTersae  (fig.  ?.). 
Valleculae  a  plica  articulari  incipiendo  ex  nno 
latere  phalangis  ad  alterum  linea  fere  reota 
transversim  primo  procurrunt,  dein  paullatim  in 
medio  incurvantur  donec  cufn  peripheria  phalan- 
gis  concentricis  fere  arcubus  iuflectantur. 

2)  Stria  centralis  longitudinalis 
(fig.  3.)  Eadem  fere  ut  prius  conformatio,  in  eo 
solum  discrimen  quod  curvaturae  transversae 
striolam  in  transversas  valleculas^  perpendicula- 
rem  quasi  nucleum  occludant. 

3)  Stria  obli  q  ua  (fig.  9.).  Inter  stra- 
ta  flexurae  transversae  (r.)  ex  uno  aut  altera 
latere  lineola  solitaria  otlique  procurrens  et  ad 
oentrum  fere  phalangis  in  se  terminata  interpO- 
latur, 

4)  Sinus  obliquus  (fig.  10.).  Jam  si 
haec  lineola  obliqua  simplici  flexione  ad  Jatus 
unde  prodierat  recurrit  et  pluribus  aliis  simili 
flexione  comitatur,  sinus  inde  nascitur  obliquus 

magis  minusve  erectus  aut  procumbens  ad  cujus 
radicem  ex  parte  una  aut  altera  lineolarum  tri- 
vium  triangulum  componit.  Haec  distributio  val- 
lecularum  ubi  sinus  obliquus  adest  communissi- 
ma  invenitur,  et  f ere  ut  ita  dicam  homini  spe- 
cifica  obtigit  quum  simiis  valleculae  potius  lon- 
gitudinales  agminatae  (fig.  I9)pr0priae  sint.Ver- 
tex  plerumque  sinus  obliqui  radialem  marginem 
versus  inclinatur;  notandum  tamen  frequentis- 
sime  in  indice  contrarium  obtingere  ita  ut  ver- 
tex  ulnarem  versus  partem  dirigatur.  In  digitis 
pedum  nulla  fere  alia  forma  nisi  isthaec  obvenit. 
Frequenter  etiam  digitus  annularis,  ubi  in  reli- 
quis  sinus  obliqui  aut  reliquae  formae  sirnplicio- 
res  adsunt,  forma  complicatiori  insignitur. 

5)  Amygdalus  (fig,ll)  ubi  sinus  in  se 
recurrens  obliquus,  quem  prius  descripsi,  in  me- 
dium  sui  gyrum  amygdaloideum  recipit  in  verti- 
ce  obtusum  ad  radicem  cuspidatum  valleculis 
concentricis  constitutum. 

6)  Spirula  (fig.12)..  Imaginentur  fle- 
xurae  transversae  snb  ( i )  descriptae  a  lineis  rec- 
tis  ad  sinuosas  non  paullatim  sed  protinus  majo- 
ri  discrimine  transeuntes,  oriri  inde  spatium  se^ 
micirculare  necessum  est  quod  lineolis  rectis 
transversis  veluti  solo  imistit.  Hoc  spatium 
linea  spirali  aut  sirnplici  aut  composita 
in.se  torta  itnpletur.  Simplex  est  spiralis  ad 
sensum  geometrornm,  compositam  voco,  ubi  a 
centro  plures  ex  eodem  puncto  aut  intervallis 
ramificatae  linoae  exeunt  et  in  se  torquentur. 
Ex  utraque  parte  ubi  spirula  rectarum  et  flexa- 
rura  eam  ambientium  discessui  contigua  est,  tri- 

angula  duo  oriuntur,  cujusmodi  sinus  obliquus 
ab  uno  tantum  latere  gerit, 

7)  Ellipsis,  Turbo  ellipticus  (fig. 1 3) 
Eadem,.quae  prius  descripta  est,  lacuna  semicir- 
cularis,  ellipsibus  concentricis.,  quae  lineolam 
simplicem  brevem  in  centro  positam  circumval- 
lant,  impletur. 

8)  Circulus,  turbo  circularis  (fig.14) 
Simili  ut  prius  modo  lineola  nunc  tuberculum 
simplex  centrum  occupat,  et  concentricis  circu- 
lis  circumdatur  donec  lacunae  semicircularis  ru* 
gulas  attingat. 

9)  Vortex  dupplicatus  (fig.i5)Dum 
pars  linearum  transversalium  sinuosa  procurrit 
et  sesqui  meatu  inse  flectitur  quam  alia  ex  alte- 
ra  parte  pari  modo  amplectitur,  vortices  inde 
duo  in  se  implicati  formantur.  Haec  figura  fe- 
re  nonnisi  in  pollice,  indice  et  annulari  offendi- 
tur.  Vertices  sinuum  inflexorum  diversa  dire- 
ctione  flectuntur,  aut  ad  longitudinalem  acce- 
dunt  aut  varia  inclinatione  oblique  moventur, 
aUt  fere  transverse  procurrunt. 

In  omnibus  sub  No.  6.-  7-  8«  9»  descrip- 
tis  formis  triangula,  ubi  lineolae  transversae  ab 
inflexis  discedunt  ab  utroque  latere  visuntur. 
In  reliquis  digitorum  phalangibus  lineolae  ab 
uno  angulo  ad  alterum  transversae  recta  aut  pa- 
rum  inflexa  directiono  disponuntur. 

De  vallecularum  viis  et  flexuris  in  vola  ma- 
nus  varia  quoque  adnotanda  veniunt.  In  vici- 
niis  flexurae  carpi  conspiciturplerumque  trivium 
seu  triangulum  quod  ad  basim  lineis  carpo  trans- 
versis  terminatur,  ad  utrumque  vero  latus  valle- 

culis  in  torum  (  SBdttett  )  pollicis  et  digiti  auri- 
cularis  agminatim  continuatis. 

Ex  interstitio  indicis  et  pollicis  magnus 
numerus  linearum  parallelarum  procurrit  quae 
in  medio  volae  juxta  lineam  palmaeformem  in 
margines  metacarpi  digiti  minimi  et  pollicis,  di- 
vergentibus  direetionibus  discurrunt  donec  tri- 
anguli  ad  carpum  verticem  attingant  Haec 
communissima  eorum  conformatio  est.  Lineis 
ab  interstitio  pollicis  et  indicis  ad  marginem  me- 
tacarpi  externum  transcurrentibus  ex  radicibus 
digitorum  aliae  parallelae  associantur,  quibus  ex 
interstitiis  excurrentes  sinus  atque  vortices  in- 
terponuntur,  quorum  diversimodas  varietares  ex- 
ponere  hic  loci  nimis  longum  foret.  In  toro 
pollicisplagula  non  raro,  Occurrit  trapezoides  ubi 
valleculae  transvexsa  ad  ambientes  directione 
dispositae  sunt.  In  toro  auricularis  digiti  ad 
marginem  metacarpi  radialem  saepe  sinus  major 
observatur  ubi  valleculae  e  margine  exeuntes  in 
eum  iterum  reflectuntur,  nonumquam  etiam 
turbo  ellipticus  in  tumidulo  auricularis  toro  con- 
spicitur. 

Etiam  in  simiarum  manibus,  imo  in  eorum 
cauda  prehensili  similes  lineolae  occurrunt, 
quarum  distinctio  ad  characterem  fersan  specifi- 
cum  ulterius  designandum  quidquam  conferet, 
quae,  nisiparvi  faciant,  Zoologi  ulterius  assig- 
nabunt.      (fig.  19.  20.) 

De  significatu  physiologico  harum  vallecu- 
larum  porro  disserere  commodiori  aliquando 
tempori  et  loco  destinaveram. 

6.  Epidermidi  origine  sua  proxime  acce- 
duut  pili  unguesque. 

Pilormn  freqnentia,  longitudo,  et  exili- 
tas,  flexio  atque  e  cute  procrescentium  dire- 
ctio,  figura,  structura,  color,  pelluciditas,  du- 
rities  aut  mollities,  firmitas  quae  tensioni  re- 
sistit  aut  facile  cedit,  electricitas,  qualitas  hy- 
groscopica,  immo  si  fieri  potest  chemica  mix- 
tio,  in  diversis  individuis  inquisitioni  subji- 
ciantur.  Praeter  has  proprietates  physicas  or- 
ganicae  vegetativae  non  minus  observentur, 
celeritas  incrementi  aut  torpor,  distributio  per. 
diversa  corporis  loca,  tempus  et  rationes  pul- 
lulationis  et  effluvii,  canities  et  reliquae  dis- 
colorationes. 

Nos  hic  loci  quaedam  observata  insere- 
mus,  quae  de  diversa  directioue  lanuginis  per 
suturas  -vortices  et  quadrivia  vario  modo  dis- 
positae  in  foetu  regulari  masculo  sex  fere 
mehsium,  instituimu  . 

Distinquendae  sunt  potissimum  suturae 
in  linea  mediana  corporis  sitae  anterior  et 
posterior,  dein  duae  laterales,  lineae  denique 
palmatae  ubi  pilorum  linea  diversimode  flexa 
fit  diremptio,  vortices,  et  quadrivia  ubi  in  pla- 
gas  quatuor  piii  discedunt  directionibus  cru- 
ciatis  convergendo  et  divergendo.(fig.  1 6.  i    1 8.) 

Notanda  primo  sutura  anterior  media. 
Haec  in  manubrio  sterni  quadrivium  continet, 
cujus  pili  in  linea  mediana  a  collo  et  ab  um- 
bilico  venientes  divergunt  transversa  vero  di- 
rectione  ad  latera  discurrunt;  descendentes 
ad  umbilicnm  convergentes  procedunt  in  cu- 

jus  circumferentia  pevturbati  opposita  pilorum 
singulorum  umbilicum  versus  directrone  line- 
am  continuant,  quae  in  hypogastrio  iterum  in 
quadrivium  discedit,  in  cujus  angulo  superiori 
pili  iterum  ut  in  sternali  quadrivio  sursum, 
in  inferiori  deorsum  spectant  et  ad  montem 
veneris  fere  evanescunt.  Aliud  quadrivium  in 
collo  inter  os  hyoides  et  laryngem  observatur 
cujus  inferior  angulus  pilis  a  quadrivio  sterni 
in  linea  mediana  continuatis  sursum  tendenti- 
bus  et  ad  latera  colli  discedentibus  formatur; 
simili  modo  in  superiori  angulo  pili  a  barba 
procurrentes  in  latera  discedunt.  In  naso  pi- 
lis  destituto  medius  quasi  locus  quadrivii  ma- 
joris  irregularis  ponendus  est,  cujus  angulus 
superior  a  radice  nasi  pilis  ascendentibus  in 
frontem  promovetur,  inferior  a  septo  narium 
pilis  descendentibus  per  labium  superius  et 
jnferius  et  per  barbam  ad  quadrivium  colli 
continuatur.  In  fronte  denique  quadrivium 
quoque  adest,  cujus  angulus  inferior  pilis  a 
radice  naris  ascendentibus  ibique  diremptis  et 
per  supercilia  utrinque  diffluentibus ,  angulu» 
vero  superior  a  coma  capitis  descendentibus 
constituitur.  Sequitur  vertex ,  cujus  pilis  e 
suo  centro  ad  partes  anteriores  posteriores  et 
ad  latera  arcuatim  discedunt  ita  tamen,  ut  in 
parte  sinistra  (in  aliis  individuis  in  partibus 
diversis)  palmatim  dividantur  et  in  occipite  ad 
Tegionem  fere  vertebrae  primae  in  laciniolam 
convergant,  (fig.  1 7)  "nde  per  tergum  linea 
lata  et  fere  duplici,  pilis  parallelis  ad  coccy- 
gem  usque„continuantur,  ubi  iterum  prominen- 

te  aliquantulum  coccendice  in  caudulam  fere 
confluunt,  quod  utique  majorem  adhuc  in  foe- 
tu  cum  Drutis  similitudinem  in  animum  re- 
vocat.  In  ano  directiones  pilorum  partim  ad 
coccendicis  laciniolam  partim  pudenda  versus 
discurrunt,  unde  cum  decurrentibus  a  monte 
veneris  pilis  dupplex  quadrivium  in  ano  et 
pudendis  formari  concipitur. 

Distinquenda  itaque  plura  sunt  quadrivia 
quorum  pili  relate  ad  lineam  medianam  aut 
convergunt,  aut  vero  divergunt.  Convergentia 
inveniuntur  in  fronte ,  in  cojlo ,  in  umbilico, 
in  pudendis  et  in  coccyge.  His  vicario  modp 
interposita  sunt  quadrivia  atque  divortia  diver- 
gentia  in  Vertice,  in  naso,  in  sterno,  in  liypo- 
gastrio  et  in  ano.  Utriusque  itaque  generis 
quadriviorum  numerus  quinquenarius  invenitur. 

Praeter  haec  duae  suturae  laterales  no- 
tandae  sunt,  quae  a  costa  quinta  ubi  fere  cum 
cartilagine  sua  jungitur  discedunt,  et  in  ante- 
riori  parte  cristae  ossis  ilei  finiuntur. 

In  regione  costae  quintae  ubi  originem 
sumunt,  quadrivium  adest  convergens,  cujus 
superior  angulus  in  lineam  transit  palmatam, 
quae  per  plicam  axillae  anteriorem  procedens 
in  quadrivium  terminatur,  quod  in  regione  in- 
sertionis  deltoidei  in  humero  eformatur..  Al- 
ter  suturae  lateralis  terminus  in  anteriori  an- 
gulo  cristae  ossis  ilei;  iterum  in  quadrivio  di- 
vergenti  reperitur  cujus  angulus  inferior  in 
lineam  palmatam  femoris  continuatur.  Sutu- 
rae  itaque  laterales  convergente  superiori  di- 

vergente  inferiori  quadrivio  terminatae  in  su- 
turas  palmatas  humeri  et  femoris  transeunt. 

Quadrivium  humeri  pilis  anguli  superiris 
et  inferioris  sursutn  et  deorsum  divergit;  an- 
guli  laterales  a  concurrentibus  ex  utraque  par- 
te  lineis  .  palmatis,  quae  ex  axilla  prodeunt 
formantur.  Itaque  axilla,  quamvis  rarissimos 
Cquod  plane  contrarium  in  adultis)  possideat 
piios,  tamquam  commune  centrum  duarum  li- 
nearum  palmatarum  considerari  potest,  quarum 
anterior  triplici  directione  ac)  quadrivium  la- 
terale  superius^  ad  sternale  et  ad  humerale 
continuatur,  posterior  ad  humerum  flectitur 
ibique  angulum  lateralem  posteriorem  quadri- 
vii  constituit,  reliquae  directiones  pilorum  in 
jnteriorem  partem,  brachii,  in  latus  trunci,  in 
tergum  et  in  pectus  dipescunt&r.  (fig.  18) 

In  parte  externa  brachii  pili  processum 
versus  anconeum  cubiti  decurrunt,  pari  modo 
in  interna,  cubiti  flexuram  versus.  In  inte- 
riori  antibrachii  parte  pili  ad  volam  usque 
procurrendo  ad  latera  utrinque  divergunt  ita 
ut  in  margine  radiali  arcubus  fere  transversis 
quorum  convexitas  manum  versus  cemit  irr 
regione  externa  ulnae  in  contrariam  directio- 
nem  transeant  ita  ut  ibi  a  tergo  manus  ole- 
cranon  versus  tendant  ubi  brachii  pilis  obvii 
in  fasciculum  convergdnt.  In  margine  ulnari 
antibrachii  conspirantibus  subito  diversis  dire- 
ctionibus  pilis  linea  formatur  hirsuta  termina- 
ta  in  fasciculo  olecrani.  In  externa  manus 
plagae  pili  a  margine  radiali  ad  ulnarem  ob- 
liqua  directiorte  antrorsum  moventur. 

Quadrivium  quo  suturae  laterales  ad  cri- 

tam  ossis  llei  terminantur  inferiori  suo  an- 
gulo  transit  in  lineam  palmatam,  quae  obli- 
qua  flexione  ad  tertiam  fere  partem  marginis 
interni  femoris  promovetur,  ubi  in  oppositas 
pilorum  directiones  dispescitur,  quorum  pars 
per  suram  decurrit,  pars  in  posteriori  femoris 
plaga  nates  versus  retrocurrunt.  Caeterum  in 
anteriori  femoris  parte  pili  descendunt  in  la 
tere  externo  et  jnterno  transversim  sinuantur 
in  posteriori  vero  parte  ut  jam  annotatum  a 
poplite  nates  versus  reflectuntur.  In  tibiis 
omnia  deorsum  vergunt. 

In  parte  posteriori  helicis  auris  externae 
pili  a  lobulo  incipiendo  ad  summitatem  ejus 
brutorum  modo  aliquantulum  cuspidatam  sur- 
sum  ascendunt,  simili  modo  in  parte  externa 
ita  ut  in  cuspide  concurrentes  fasciculum  con- 
stituant;  in  plaga  auriculae  interna  quae  ad 
cranium  spectat  pili  peripheriam  versus  dis- 
currunt;  in  inferiori  helicis  parte  transversa 
ubi  musculus  minor  helicis  latet  pili  ad  in- 
teriora  conchae  vergunt.  Internam  tragi  su- 
perficiem,  quae  in  adultis  jSilis  obsidetur  nu- 
dam  plane  inveni. 

Pilorum  in  trunco  inter  suturas  disposi- 
tio  facile  completur,  si  eorum  in  quadriviis 
et  lineis  palmatis  ad  latera  directiones  ulte- 
riores  imaginando  persequimur.  Ad  latera  col- 
li  dispositio  maxime  ambigua  est,  ubi  tamen 
suturam  quamvis  inconspicuam  adesse  debere 
non  dubito. 

Notandum  ex  praecedentibus  plures  in 
foetu  inveniri  characteres  qui  brutorum  quam- 
dam  analogiam  demonstrant;   huc  pilorum  in 

cuspide  auris  in  coccendice  fasciculus;  huc 
in  externa  parte  brachii  et  antibrachii  pilo- 
rum  oppositis  directionibus  in  olecrano  con- 
currens  quod  alias  tantum  Simiae  Satyro  et 
Troglodytae  qua  nota  specifica  tribuitur. 

Tanta  porro  similitudo  inter  pilorum  et 
vallecularum  tactui  inservientium  directiones 
earumque  formas  gyratas,  palmatas,  angulares 
etc.  intercurrit  ut  facile  in  mentem  veniat 
naturam  quae  ,ubique  una  eademque  est  ex  ea- 
dem  quae  pilis  construendis  inservit  substantia 
epidermidali  in  suos  usus  vallecnlas  illas  for- 
mare  quae  coalitu  quasi  pilorum  et  eorum  in 
cute  remora  et  cumulatione  concretae  esse  vi* 
dentur. 

Non  abs  re  esset  de  pilorum  et  unguium 
in  diversis  individuis  incremento  experimenta 
instituere,  quum  negotium  hoc  in  mensuris  ju- 
stis  assignandis  accurationi  fere  mathematicae 
subjici  possit.  UnguiUm  porro  <in  singulis  in- 
dividuis  formae  diversae ,  eorum  dimensiones 
propriae  et  ad  manum  reliquUmque  corpus  rela- 
tivae,  eorum  color  et  discoloratianes  lunularum 
magnitudo  etforma  non  minusquam  reliqua  hu- 
cusque  recensita  attentionem  nostram  deposcunt. 

In  genere  vegetatio  systematis  epidermi- 
dei  observationi  et  experimento  quam  maxime 
pervia  est,  si  aut  exscindendo,  aut  premendo, 
aut  chemicis  substantiis  agendo  eam  ad  reactio- 
nem  provocamus.  Innumeras.  vero  formarum 
modificationes  sistunt  cutis  morbi  diversi  cache- 
xiae  impetigines  et  exanthemata  quae  omnia  ad 
vegetationis  leges  physiologicas  symbolam  suam 
conferunt. 

7-  Rete  Malpighii  inquisitioni  externae  in 
vivo  non  tam  facile  patet  nisi  fors  gelatinosam 
substantiam,  quae  vesicante  aut  ustione  epider- 
mide  detracta  in  conspectum  venit  pro  eohabeas. 

Non  possum  non  hic  loci  quaedam  de  fila- 
mentis  adnotare  elasticis,  diametri  fere  lanae 
ovillae  mediocris,  quae  dum  epidermis  maceran- 
do  laxata  ab  interna  manus  aut  pedis  plaga  lente 
sublevata  detrahitur,  in  angulo  qui  cute  denu- 
data  et  interna  epidermidis  facie  formatur,  ae- 
qualibus  fere  distantiis  disposita  et  detractione 
continuata  elastico  motu  dissilientia,  facile  vi- 
suntur.  Mea  quidem  persuasione ,  quamvis  in 
tam  exili  objecto  errare  humanum  sit,  filamenta 
haec  e  medio  papillarum  tangentium,  quae  se- 
riatim  convergunt  emergentia  in  porulis  termi- 
nantur,  qui  distantiis  aequalibus  valleculas  epi- 
dermidis  obsident.  Haec  an  vasa  sint  aut  fila 
solida,  aut  potius  canaliculi  excretorii  difficile 
dijudicatu.  Eadem  siccata  demonstrationi  siste- 
re  casu  mihi  felici  obtigit  dum  de  analoga  ac- 
tione  infusi  coffeani  et  aceti  pyrolignosi  in- 
quirens,  pollicem  humanum  priori  infuso  im- 
butum  exsiccandum  reliquissem,  ubi  epidermi- 
de  ob  minorem  ejus  contractilitatem  a  corio 
retracta  et  abstante ,  fila  haec  ex  utraque 
parte  aut  integra,  aut  medio  disrupta  specta- 
bantur. 

Etiam  in  verrucas,  dum  maceratione  stvnc- 
tura  eorum  magis  fit  conspicua ,  fila  ab  exter- 
na  facie  corii  continuari  distinctum  est,  quae 
epidermide  simul  cum  verruca  detracta  perii- 
cilli  instar  conspiciuntur,  verruca  vero  in  epi- 
derrhide  residua  foramellis  pertusa  apparet. 

Non  semel  in  propria  manu  verruca  in- 
festa  notata,  observare  datum  fuit ,  eam  nil 
esse  nisi  acervulum  tubulorum,  qui  aut  sec- 
tione  perpendiculari  singuli  dispescuntur ,  ubi 
per  transparentia  eorum  latera  fila  sanguinea 
externum  versus  terminum  procurrentia  cer- 
nuntur,  aut  disscissione  facta  horizontali  po- 
rulis  aequaliter  distantibus  lympham  aut  san- 
guinem  exsudarit. 

g.  Rete  vasorum  capillarium ,  quod  sub 
epidermide  universam  .cutis  superficiem  cir- 
cumnectit,  etiam  in  vivo  inspectione  externa 
oculo  sistitur.  Sumatur  len$  cujus  focalis  di- 
stantia  dimidii  fere  sit  pollicis,  haec  aptetur 
apparatui  quali  linteorum  emptores  ad  fila  in 
certo  spatio  numeranda  utuntur,  ubi  in  focali 
distantia  lamina  qnadrangulo  foramine  pertusa 
firmatur  objecto  inspiciendo  horizontaliter  ap- 
ponenda.  Hoc  apparatu  cutis  aut  attritu,  aut 
suctione  rubefacta,  in  aprico  solis  fors  epidermi- 
de  oleo  etiam  imbuta  quo  pellucidior  fiat,  spec- 
tetur,  tunc,  praesertim  in  subjectis  tenerioribus, 
rete  vasorum  minutissimorum  et  inde  quoque 
radiculae  in  epidermidem  sursnm  vergentes  ibi- 
que  puncto  rubro  terminatae  observabuntur. 

Hoc  medio  per  omnem  cutis  superficiem 
absque  incommodo  modificationes  in  vasorum  di- 
stributione  et  ramificationibus  observari  pote- 
xunt,  adeoque  inquisitioni  etiam  externae  syste- 
matis  vasorum  via  quodammodo  facilior  patebit. 
Talis  etiam  inspectio  in  quibuscumque  cutis  af- 
fectionibus,  impetiginibus,  exantliematibus,  va- 
riisque  inflammationum  etexulcerationuinforrais 
in  vivo  corpore  observandis  omnino  proficua  est. 

().  Cutis  arctam  cum  systemate  fibroso  et 
musculari  junctioilem  ex  sulcis  et  fossulis  conji- 
cere  licet,  quae  in  torosis  et  macilentis  inter  la- 
certos  singulos  visuntur,  et  quae  fibrosis  inter 
cutem  et  aponeuroses  juncturis  constituuntur. 

Maxime  vero  haec  junctio  patet  in  planta 
pedis,  ubi  aponeurosis  plantaris  cum  substrato 
corio  firmis  fibrosis  laminis  pinguedine  intertex- 
tis  arctissime  copulatur.  Par  nexus  in  aponeu- 
rosi  et  fascia  lata  femoris  conspicitur,  ubi  singu- 
iae  longitudinales  laminae  a  corio  pinguedinem 
penetrantes  in  eam  figuntur,  quod  praeserum  m 
glutaeo  maximo  in  oculos  cadit,  cujus  singuli 
fasciculi  fibrosis  a  cute  pruductionibus  intertexti 
sunt,  maxime  vero  in  trochantere  magno  ubi 
glutaei  inseruntur  fibrosa  haec  cum  cute  junctio 
conspicua  est,  ubi  etiam  in  pinguibus  in  exter- 
na  superficie  fossa  cernitur,  ubi  si  cutem  digitis 
prehensam  abstraxeris  fecile  glutae.orum  et  ten- 
soris  fasciae  latae  contractione  retrahitur.  Li- 
nea  alba  corporis  et  in  abdomine  ubi  suturae 
transversales  musculum  rectum  perplexant  fibro- 
sa  quoque  retinacula  in  corium  continuantur.  In 
palma  manus  aponeurosis  quoque  palmaris  et 
tendines  musouK  palmaris  in  carpo  et  metacar- 
po  cuti  strictissime  accreta  sunt.  Talis  quoque 
junctio  in  olecrano  et  in  humero,  sub  actione 
musculorum  vehementiori  retractione  ibi  cutis 
et  strictae  ejus  ad  ossa  applicatione  facile  cerni- 
tur.  In  vultu  hoc  inter  mnsculos  et  cUtim  nexu 
«ulci  et  rugee  efformantur  quarum  directiones 
a  decursu  fibrarum  musculaiium  sub  cute  agen- 
tium  angulo  fere  rectangulo  divergunt. 

Ejusmodi  de  cutis  ad  systema  fibrosum  et 
musculare  relatione  paullulum  scrupulosior  in- 
quisitio  maximi  momenti  est  in  anatomia  sculp- 
torum  pictorumque  ubi  neque  empirica  nudi 
corporis  lmitatio ,  neque  decoriatorum  lacerto- 
rum  delineatio  omnem  operam  alsolvet,ubi  agi- 
tur  de  minutissimis  in  superficie  corporis  eleva- 
tionibus  aut  depressiouibus  ex  natura  organica 
firma  etque  subtili  perspectioue. 

19.  Simili  ex  argumento  panniculus  adi- 
posus  in  cutis  quam  subvestit  inquisitione  mini- 
me  negligendus  est,  quttm  eo  superficies  exter- 
na  adeoque  forma  corporis  maxime  determine- 
tur.  Pinguedinis  disributio  et  quantitas  tunt 
primo  jam  aspectu  oculis  sistitur,  tum  digitis  in 
manipulum  actis  investigatUr.  Varia  certe  in 
diversis  individuis  occurrit  pinguedinis  consi- 
stentia  color  et  accumulatio,  hic  tantum  per 
transennam  adnotare  liceat,  nates  etiam  in  ho- 
mine  duos  continere  cumulos  pinguedinis  du- 
riusculae  copiosa  et  firma  tela  cellulosaa  inter- 
textos,  qui  analogiam  quandam  cum  simiarum. 
callosis  natibus  in  animum  revocant. 

II.  Membrana  denique  mucosa  orificiis, 
quibus  in  externa  patet  inspicienda  est.  Hic 
veli  palatini  et  to.nsillarum  varietates  maxime 
vero  linguae  papillarum  in  diversis  individuis 
assignandae,  quibus  omnibus,  ad  cogniti.onem 
hominis  individualem,  qnae  ,  maxime  in  praxi, 
non  minoris  momenti  quam  generalis  est,  ma- 
tenae  idoneae  contribuentur. 

THESBS  DEFENDENDAE 


1.  Constitutionis  organicae  notio  nondura  hu- 
cusque  exacte  definita  est. 

2.  Generatio  spontanea  existit. 

3.  Autocratia   naturae  palmarium  artis  medi- 
cae   remedium  est. 

4.  Chirurgiae  a  Medicina-  separatio  nimis  ri- 
gorosa,    noxia  est. 

5.  Pathologia  generalis  doctrinae  physiologi- 
cae  arctissime  jungenda  esset. 

6.  Praxis  metlica  scientifica  a  praxi  relate  ad 
usus  vitae  communis  stricte.  distincta  est. 


EXPLICATIO  LITHOGRAPHI. 

Fig.  1.  Flammulae.  candelae  lucentis  ab  an- 
teriori  et  posteriori  corneae,  et  por- 
ro  ab  anteriori  et  posteriori  superfi- 
cie  lentis  reflexae. 

Fig.  2.  Reflexio  flammulae  ab  anteriori  su- 
perficie  corneae  et  a  posteriori  lentis 
ubi  imago  inversa  repraesentatur. 

Fig.  3-  Reflexio  flammulae  ab  anteriori  su- 
perficie  corneae,  et  ab  anteriori  lentis 
ubi  imago  erecta  cernitur. 

Fig.  4.  Umbrula  semicircularis,  quae  ab  iri- 
de  ad  anteriorem  superficiem  lentis 
projicitur. 

Fig.  5.  Conus  lucidus  ex  substantia  al- 
buginea  focum  camerae  anterioris 
reflectens. 

Fig.  6.  Sulci  in  vola  manus  quae  cum  ejus 
articulationibus  et  flexionibus  in  re- 
latione  versantur. 

Fig.  7 — 15-  Novem  principales  formae  valle- 
cularum  tactui  inservientium  in  ex- 
tremis  manus  humanae  phalangibus 
obviae. 

Fig.  l6.  Lanuginis  in  foetu  forma  quadrivii 
in  linea  corporis  media  diseessus. 

Fig.  17.  Discessio  pilorum  in  vertice  capitis. 

Fig.  18-  Sutura  lanuginis,  quae  ad  quadriviurn 
sterni,  pectoris  laterale,  atque  hume- 
ri  discurrit. 

Fig.  19.  Vallecularum  .  tangentium  distributio 
qualis  in  manu  Inui  ecaudati  inveni- 
tur. 

Fig.  20.  Valleculae  in  inferiori  superficie  cau- 

dae  A.telis  Coaitae. 
Fig.  21.  Structura  verrucae  scissione  crucifor- 

mi  et  horizontali   magis  conspicuae 

et  vitro  amplificatae. 


